
A fost odată ca niciodată o vreme când oamenii se 


zununau și îşi botezau copiii în taină, acasă, iar femeile își 
pierdeau pâinea dacă erau văzute cu cruciulița la gât. La 
sfânta slujbă a Învierii. de pildă, turnătorii, trimişi anume, îi 
inscriau în catastifele lor murdare pe colegii de muncă ce 


indrăzneau să ia Lumină pentru tot anul, în acea noapte, din j 


sfintele biserici. lar când credincioşii cântau, afară, cu 
lumânările aprinse, “Hristos a înviat”, huruitul motocicletelor 
trimise anume încerca să acopere sfânta cântare de 
bucurie,.. 

În vremea aceea colindele erau interzise, iar prin oraşe 
colindau doar ţigănuşi, cerşind prin autobuze şi prin 
tramvaie, în felul lor, şi, ca să nu fie debarcaţi. îşi terminau 
colindele cu “/oaie verde de piper,/ să trăiască dom- 
şofer”... 

Moş Crăciun era epurat și el, având “origine 
nesănătoasă”, iar pe postul său era instalat “Moş Gerilă”, 
tovarăș de KGB cu sovieticul Morozko. Pomul de Crăciun 
se numea “Pom de iarnă” şi îşi aprindea luminile tocmai de 
Anul Nou, iar Buhaiul venea la Palat cu urături socialiste... 

Prin sate, însă, tot se colinda după tradiţie, iar milițienii 
mai închideau ochii, cinstindu-se prin casele luminate ale 
consătenilor lor. Căci colindele au rămas în sufletele 
creştinilor noştri, ca pietrele peste care trec apa şi puhoaiele 
fără să le clintească din loc. 

În satul ardelenesc unde lucram în vremea aceea, 
noaptea de Ajun. ne era plină de colinde, care, împreună 
cu clinchetul clopoțeilor, lătratul câinilor și scârțâitul paşilor 
pe zăpadă, umpleau atmosfera de o rumoare sfântă. 
“Sculaţi, gazde, nu durmiţi,/ că nu-i vreame de durmit,/ că- 
i vreame de corindal... 

Și erau tare bucuroşi colindătorii când gazdele îi 
primeau, îi ascultau și le umpleau trăistuțele cu bunătăți, lar 
pe la casele "tovarășilor”, unde aflau poarta încuiată, o 
scoteau din balamale şi le urau gazdelor aşa; “Să vă dea 
Dumnezeu roadă/ păduchi cu coadă” ori “Corindă, 
corindă,/ bagă iapa-n tindă! şi-i dă fân să roadă! şi-o pupă 
sub coadă"... 

Încercările de a înlocui colindele cu parodii, lansate 
pe la diferite festivale şi concursuri, cum era, de pildă, 
"Cântarea României”, s-au soldat cu eșecuri ridicole, ca şi 
"folclorul nou”, al "Ilenuţei-tractorista”, care invita mierliţa 
de pe ogor să vină să-i cânte... de pe tractor! 

Această rezistenţă a țărănimii noastre, care refuza să 
renunţe la tradiţiile moştenite din moşi-strămoşi, a determinat 
cu timpul Partidul Comunist să-și mai schimbe tactica. Aşa 

au apărut “Obiceiurile de iarnă”, iar mai apoi chiar 

“Sărbătorile de iarnă”. “Pomul de iarnă” îşi aprindea de- 
acum luminile, în "Orăşelele copiilor”, de la Crăciun și până 
la Bobotează, iar întreprinderile socialiste organizau înspre 
Anul Nou "Sărbătoarea pomului de iarnă”, la care copiii 
spuneau poezioare şi primeau daruri de la “Moş Gerilă” în 
persoană. 

Mai mult, la Muzeul Satului se organiza anual, fără nici 
o publicitate în afară de un afiş la poartă, câte un "Festival al 
obiceiurilor de iarnă”, în cadrul căruia țărani din toate colţurile 
țării cântau colinde așa-zise ”laice”, dar copiii cu steaua 
(ajunsă cu cinci colţuri) mai scăpau şi câte un vers despre 
Naşterea Domnului... 

Şi cum în vremea aceea lucram în Bucureşti, nu 
scăpam ocazia să fotografiez şi să înregistrez colindătorii şi 
colindele, așa “laice” cum erau ele; colinde de ciobani, de 
pescari, de fete, de flăcăi sau de moşnegi. lar apoi, cu 
complicitatea directorului meu, le prezentam “în sunet şi 
imagine” celor 150 colegi de muncă, sub formă de “activitate 
culturală”, în sala de şedinţe, De unde fiecare plecam 
mulţumiţi că ne-am împrospătat sufletul cu amintirea 
farmecului Crăciunului copilăriei noastre. 

Și iată că într-un an s-a auzit că, în străinătate, apăruse 
un disc cu colinde adevărate, cântate de corul Madrigal. Deci, 
in seara de Ajun, toţi eram cu urechea la aparatul de radio, 
doar-doar să prindem, printre şuierăturile şi bruiajul obişnuit, 
vreo frântură de colindă de la postul pe unde scurte Europa 
Liberă! Și ne pândeam că măcar atâta bine ne fac şi nouă 
americanii, a căror așteptare ne-a costat atâţia ani de 
comunism... 

Au trecut ani şi ani de atunci, iar viața m-a dus departe 
de țara colindelor, dar prin anul 1992, fiind iarăşi la Bucureşti 
în preajma Crăciunului, am văzut întâmplător un afiș care 
invita lumea la un spectacol de colinde şi urături adevărate, 
la Sala Palatului. Bucuria mea a fost nemăsurată! Împreună 


oh. 





TI 





cu toți ai mei — trei generații — am văzut şi am ascultat cu 
emoție cete de colindători adevăraţi de toate vârstele, din 
toată țara. Şi mă întrebam, în gândul meu, dacă această 
lume din sală a venit acolo ca la un simplu spectacol, sau 
dintr-o nevoie sufletească, aşa ca mine? Momentul care 
m-a edificat a fost chiar începutul spectacolului, când o 
ceată de copilaşi, în bundiţe, ițari şi căciuli țuguiate, a strigat 
sălii: PRIMIȚI CU STEAUA? A fost ca o chemare din altă 
lume! Și toată sala, într-un glas, ca dintr-un suflet descătuşat, 
a strigat: PRIMIM, PRIMIM! Un strigăt izvorit din toate 
inimile, la doi ani după căderea comunismului! 

lar copilaşii şi-au început colinda; “7rei crai de la 
răsăril,/ spre stea au călătorit./ Şi-au mers, până ce-au Stătul/ 
unde-a fost Pruncu născul./ Şi cu toți s-au bucura// pe Hristos 
dac-au aflat./ Cu daruri s-au închinat/ ca la un mare- 
mpărat,..” 

Steaua copiilor nu mai avea cinci colţuri, ci era din 
nou steaua noastră, ortodoxă, cu opt colțuri, lar în inima ei 
era bucuria Naşterii Mântuitorului nostru. 

Acest spectacol, pe care nu-l voi uita niciodată, a fost 
pentru mine dovada nemuririi colindelor noastre, a sufletului 
nostru creştin și românesc, minune pe care o retrăim an de 
an, 

Și cum aş putea să închei mai nimerit aceste rânduri 
decât cu o nestemată din comoara colindelor noastre 
populare? 

“Sculaţi gazde, nu durmiţi,/ ci voi afară ieşiţi!/ Vă uitaţi 
la răsăritu/ steaua mândră ce-o ieşitu./ Lângă stea-i lumină 
mare/ ş-amândouă țân o cale / Amândouă se-ntrebară/ oare 
ce veste-i în țară?/ Veste bună ieste iară,/ c-o născut Sânta 
Fecioară./ Şi-o născut pe fân uscatuw/ pe lisus adevăratu,/ 
Care ne-o răscumpăratu/ şi ne ieste Împăratu,/ Împăratu 
Cerului/ şi Cuvântu Tatălui... Corinduţa nu-i mai multă,/ să 
trăiască cine-ascullă!”, 

Erast CĂLINESCU 

Eu unul nu mai votez din 1996. Refuz să fiu pionul periodic al unei clase 
politice patibulare şi al unei „democraţii originale” care n-are nimic de-a face nici 
cu exigenţele europene, nici cu tradiţiile idealiste ale unei autentice democraţii 
româneşti. Refuz să votez, doar în virtutea unui principiu abstract, mereu între 
două rele (încercînd să-l aproximez pe cel mai mic). Refuz să dau girul meu unor 
inşi care nu mă conving în nici o privinţă (nici politic, nici moral, nici intelectual), 
ŞI cu atit mai puțin unor partide lipsite de orice coerență doctrinară şi de orice 
raportare etică, ghidate numai de interese de „gaşcă” şi pline ochi de lichele 
analfabete sau de avortoni ai vechiului regim. Refuz să accept regula unui joc în 
care votul meu este egal cu al oricărui troglodit şi oligofren din teritoriu, sau cu al 
oricărui escroc patentat. Refuz, într-un cuvînt, să fiu decor ridicol al unei butaforii 
politice cu fiecare an mai evidente şi mai dezgustătoare, care de atîta vreme duce 
de rîpă nugaumai țara, dar şi sufletul românesc, prefăcîndu-ne, ca naţiune, într-o 
ruşine a Europei şi a propriei noastre istorii. „Ultima soluţie: încă-o revoluţie!” nu- 
i doar o lozincă între altele, ci cel mai mare adevăr rostit în 20 de ani de 
postcomunism, pentru că atita vreme cît pseudo-revoluţiei din decembrie nu-i va 
urma o adevărată revoluţie primenitoare, tot ce se întîmplă pe scena politică 
românească nu este şi nu poate fi decît „aflare în treabă”, şi de-acum într-o mie 
de ani. Ceea ce au „emanat” evenimentele din 1989 este atît de abject şi de pervers 
încît nu poate genera — raportat la interesele naționale — decît nenorocire după 
nenorocire. 

În această cloacă în care am ajuns să ne irosim viața, am o singură 
valoare pe care mă simt pe deplin stăpîn: propria mea conştiinţă. Ei am încercat 
să-i rămîn fidel şi înainte de 1989, evitind orice formă de implicare publică oficială 
în mizeria comunistă, ei înțeleg să-i rămîn fidel şi în continuare, refuzînd ispitele 
oricărei implicări în mizeria politicianistă a unei pseudo-democraţii clientelare de 
tip mafiot. Activez public pe alte planuri (poate mai esenţiale decît cel politic) şi, 
cînd am ceva de spus, o spun răspicat şi cu o singură teamă: aceea de Dumnezeu. 
Nu-mi pasă cum e privit „absenteismul” meu, ci mai degrabă mi-ar păsa cum mi- 
ar fi privită eventuala „implicare”... Făgăduiesc însă solemn, în primul rînd în faţa 
lui Dumnezeu şi a propriei mele conştiinţe, că atunci cînd pe scena politică 
românească vor reapărea — dacă vor mai reapărea vreodată — oamenii, cei întregi 
şi normali, capabili să dăruiască şi să se dăruiască, atunci voi sta de veghe lingă 
urne și voi accepta chiar „regulile jocului” unui sistem democratic în care nu 
cred, dar căruia aş putea fi înduplecat să-i recunosc îndreptăţirea conjuncturală 
de a fi mai puțin rău decît altele. lar dacă acum nu caut să fac prozeliți cu 
„absenteismul” meu, atunci mai că mi-aş împinge „implicarea” pînă la propaganda 
mobilizatoare. 

Deocamdată, „absenteismul” asumat nu numai că mă scuteşte de 
complicități impure, dar îmi dă şi o anume detaşare faţă de „împătimirile” curente 
ale „războiului” electoral. Aceasta nu mă face însă orb sau surd, nici nepăsător 
față de măsura omenească a lumii în care trăiesc. De aceea nu pot să nu reacționez, 
de pe poziţiile şi cu mijloacele mele, în scris şi prin viu grai, cînd constat în jur 
atita confuzie şi mojicie, atita iresponsabilitate nu doar de ordin politic, ci de ordin 


Cum a fost lucrat Băsescu 

moral şi civic (în sensul cel mai larg al cuvîntului: acela de comunitate civilizată). 

N-am fost şi nu sînt un fan al preşedintelui Băsescu (ce cred despre 
domnia-sa am scris fără înconjur, în toamna lui 2007, „După referendum”, şi nu 
mi-am schimbat esenţial punctul de vedere de atunci), dar nu pot să nu-mi exprim 
indignarea faţă de campania murdară purtată acum împotriva sa de mafiile reunite, 
de tot ce are mai putred şi mai corupt această țară, de ticăloşii care au spoliat-o 
sistematic şi au dus-o în fundătura în care se află azi. | 

Sînt de părere că electoratul român pretins „anticomunist” Şi 
„proeuropean” a făcut, după modelul evreilor din vechime manipulați şi incitaţi de 
mai marii Sinagogii, o greşeală incomensurabilă risipind în primul tur voturile 
pentru un marțafoi care n-a întirziat să-și dea arama pe față imediat după aflarea 
rezultatelor şi care acum defilează la braț cu Geoană şi Iliescu în numele 
„monstruoasei coaliţii” (pentru care a ieşit la rampă, cot la cot cu Adrian Năstase, 
pînă şi bunul meu prieten Varujan Vosganian, făcînd să ne crape obrazul de ruşine 
tuturor celor care l-am prețuit sincer cîndva). lată că liberalii, a căror istorie 
postdecembristă, de la Radu Cîmpeanu la Crin Antonescu, e una a compromisurilor 
ienobile, sînt la un pas de a readuce oficial la putere neocomunismul iliescian, 
încîrdăşit cu „mogulii” ieşiţi din pulpana vechii Securităţi! 

A-l vota pe Mircea Geoană (adică pe „prostănacul” de serviciu al lui Ion 
Iliescu, rămas „tătucul” cu șapcă stalinistă al PSD-ului) înseamnă a ne întoarce în 
1990, a şterge dintr-un condei 20 de ani de iluzii şi eforturi primenitoare, iar 
aceasta numai pentru a-l debarca de la Cotroceni pe singurul om care, cu toate 
păcatele lui ştiute şi neştiute, a reuşit în aceşti 20 de ani, pe lingă condamnarea 
formală a comunismului, să sperie şi chiar să panicheze „sistemul ticăloşit” şi 
toate structurile mafiote (politice şi financiare) ale acestei țări! Pentru un elector 
lucid şi responsabil, cum se pretind cei care pariază pe democraţie şi consideră 
mersul la urne ca pe o datorie sacră, simplul fapt că Traian Băsescu a reuşit să-i 
agite în asemenea hal pe toţi delapidatorii vieţii publice, făcîndu-i să iasă din culise 
pînă şi pe magnații financiari care gestionează în interes propriu politica şi media 
din România, ar trebui să fie un argument suficient pentru a i se da votul. 

20 de ani de minciună, batjocură şi hoţie politicianistă ar putea fi matur 
răzbunaţi acum de un electorat dezmeticit, votindu-l pe Traian Băsescu pentru un 
nou mandat prezidenţial, iar apoi, la inevitabilele alegeri anticipate, asigurind PDL- 
lui o majoritate confortabilă, care să permită o guvernare stabilă şi care să-i scoată 
de pe scenă, pentru o vreme, pe mai toţi cei care au crezut că se pot juca nepedepsiți 
cu prezentul şi viitorul unei națiuni. atei 

lar cu Traian Băsescu şi cu ai lui, dacă va fi cazul, ne vom răfui separat 
după aceea, eventual dîndu-le şi lor lecţia maturității noastre „democratice”. Şi 
chiar dacă Traian Băsescu nu se va dovedi nici el la înălțimea aşteptărilor (ceea ce 
admit că este foarte posibil), va fi meritat girul nostru măcar pentru a-i vedea puşi 
cu botul pe labe pe nedemnii lui adversari de azi, despre care vom înţelege poate, 
cu „mintea românului de pe urmă”, că sînt de fapt adversarii oricărei reale îndreptări. 



























Răzvan CODRESCU 






Scena 5: Realitatea TV, emisiunea cu Traian Băsescu, ora Copilul “agresat” de Traian Băsescu 


Copilul care ar fi fost agresat atunci se numeşte Marius 


Răzvan Dumitrescu anunţă că “toate televiziunile prezintă — Istrățoiu şi se află acum în Italia, împreună cu mama lui. 


imagini cu Traian Băsescu lovind, aparent, un copil”. Băsescu Contactat telefonic de reporterul Cătălin Stavri, a relatat 
Agenda electorală a turului doi al prezidenţialelor a fost e surprins total, reacţia lui e confuză. Spune că nu îşi aminteşte evenimentul de acum 5 ani: “Vă confirm că eu sunt cel din 
dominată, timp de peste o săptămină, de filmul datat 2004 în - momentul şi cere să vadă imaginile. La citeva minute, Răzvan imagini. [...] Aveam 10 ani. Iniţial domnul preşedinte mă luase 
care Traian Băsescu pare că loveşte un copil. Cum a ajuns. Dumitrescu cere regiei de emisie să difuzeze imaginile. pe scenă şi am vrut să spun ceva legat de Iliescu şi Năstase. 


un subiect de mare impac! emoțional, dar cu efeci zero asupra Băsescu spune că va oferi o explicaţie publică. 
Scena 6: Realitatea TV, imediat după terminarea emisiunii, buni, sau ceva de genul ăsta. Apoi domnul preşedinte m-a dat 


temelor reale, să fie pe primul loc în agenda media? 
ora 21.15 





Probabil, de emoție, am spus că Iliescu şi Băsescu nu sînt 


jos de pe scenă. S-a enervat că spusesem o prostie şi, cînd m- 


a La ieşirea din studio, Traian Băsescu e luat în primire de am dus lingă dînsul să-mi cer scuze, m-a împins. Chiar am 
Scena 1: Miercuri seara, în jurul orei 11.40, la Realitatea TV Cosmin Prelipceanu, care îi pune cel puţin trei întrebari despre ris, nu a fost ceva care m-a marcat”, 
Adrian Ursu îl întreabă pe Dinu Patriciu — invitat împreună cu imagini. Vizibil iritat, Băsescu repetă că va oferi o explicaţie 


Sorin Ovidiu Vântu la o dezbatere despre “moguli” — de ce îl publică. 


urăște pe Traian Băsescu. Răspunsul: “Pentru că a lovit cu Scena 7: Realitatea TV, emisiunea “Ora de foc”, ora 21.30 Cum a fost trucat filmul 

pumnul un copil”, Moderatorul cere amănunte suplimentare. - Invitat în studio, Dinu Patriciu spune că se bucură că imaginile Specialişti în domeniu au demontat filmul fotogramă cu 
Patriciu spune că scena s-ar fi desfășurat în judeţul Prahova, — au fost difuzate şi că ştia de scenă încă din 2004, fiind martor.  fotogramă, explicînd cum a fost trucat. Filmul a fost postat pe 
în 2004, la un miting electoral. Ceilalţi invitaţi din platou sînt Întrebat de ce nu a vorbit pînă acum despre această scenă, youtube. Se pare că a fost eliminat gestul în care probabil 


stupefiaţi, dar nu apar informaţii suplimentare. 


Scena 2: Joi la prînz, la Realitatea TV să ajungă preşedinte. 


Se anunță că Traian Băsescu va fi prezent la o dezbatere cu Scena 8: Antena 3 & site-urile din trustul Intact 
Imaginile sînt prezentate succesiv pe antena3.ro, jurnalul.ro, avut interes. Ordinul a fost “să-l rupă” pe Băsescu. Cită 
Antena 3, gsp.ro. Titlul e fără echivoc: 7raian Băsescu loveşte  abjecţie şi cîtă disperare se ascunde în spatele unui asemenea 


Răzvan Dumitrescu, de la ora 20.00, 
Scena 3: Realitatea TV, ora 20.00 
Emisiunea lui Răzvan Dumitrescu, cu Traian Băsescu invitat, un copil 
începe cu cîteva întrebări de încălzire. 
Scena 4: Site-ul ziarului Gardianul, puţin după ora 20.00 ——— 
Pe site-ul ziarului Gardianul sînt postate imaginile. 





spune că n-a crezut atunci că Băsescu ar fi avut vreo şansă Băsescu l-a împins pe băiat şi înlocuit cu un altul, Dar montajul 


lasă urme, Demonstrația e cît se poate de clară. Trusturile de 
presă ar fi putut verifica filmul în laboratoarele lor, dar n-au 


procedeu? 
(Preluat, selectiv, 
de pe blogul 
lui Claudiu Târziu) 

Dacă ar avea, pe lingă atitea | 
numeroase calități, şi darul sau răbdarea | 
scrisului, d-l J. V. lamandi ar putea face un 
best-seller din romanul vieții sale. O viaţă de 
peregrinări şi aventuri trăite nu o dată la limita 
riscului suprem, dar care n-a eşuat nici o clipă 
în simplu experimentalism, ci a fost constant 
străluminată de principii şi idealuri: de la prima 
tinerețe legionară, marcată de entuziasmul 
jertfelnic al unei întregi generații, trecînd prin 
clandestinitatea vieţii de fugar din anii 
stalinismului, prin experiența exotică a 
Legiunii Străine franceze (de unde s-a întors 
străbătind China pe jos), prin teroarea 
temnițelor şi lagărelor comuniste, prin lunga 
odisee a exilului, pînă la iluziile şi deziluziile 
unei repatrieri tirzii într-o Românie post- 
comunistă care este încă departe de a-şi fi 
regasit reperele. 

Traseul său existenţial seamănă într-o 
oarecare măsură cu cel al unui alt personaj 
aristocratic cu structură de Don Quijote: 
regretatul prinţ Ilie-Vlad Sturdza (trecut la 
rindul său prin Legiunea de acasă, prin 
Legiunea franceză, prin dramele exilului), care 
a apucat să pună pe hirtie cîte ceva, dar mult 
prea puțin în raport cu cele trăite de-a lungul 
şi de-a latul lumii, sub fatalitatea istorică a unui 
„secol nebun”. O nebunie destructivă căreia 
anumite firi alese au înțeles că nu i se poate 
răspunde onorant decit printr-o altă nebunie — 
una nobilă şi mărturisitoare, în sens paulinic 
şi donquijotesc. 

Practicant redutabil în tinerețe al mai 
multor sporturi (box, rugby etc.), luptător şi 
conspirator necuminţțit de vremuri, visător 
generos al unei ordini mai bune, amestec rar 


aie : pia? II F : Dă rari? ei Poe E A „ceas AA . ia 
şi indefinit de vitalism şi idealism seniorial, PESE DE E sa De - za . Dacia poe: 
„nemuritorul Jacques” (cum inspirat l-a numit e pi NOE e j Pa aie aci se a oa AC acte i ai 
- . a . - a Fe A P + VI i ai - ij 3 7? - -) - re Ea + A ) "* i . 
mai demult prietenul Claudiu Târziu), deşi cu | : - Pe > ae RAE e see ate tura NR 


inima obosită de truda anilor, păstrează şi 
astăzi, octogenar, o seducătoare tinereţe 
interioară, care dă pe din afară prin ochii 
albaştri şi pe chipul deopotrivă distins şi 
destins, gata parcă mereu de o nouă aventură 
primenitoare, de reacţia vie şi trează la toate 
strimbătăţile sau micimile veacului. ? 
„Reacţionarul” acesta incorigibil nu Dumnezeu ne-a lăsat-o la îndemină în acesttirziu Acest text a fost destinat inițial numărului 
vorbeşte peste măsură de mult, dar ştie să se alistoriei, ca să nu ne uităm pină la capăt şansa pe decembrie 2009 al revistei Rost, dedicat 
aprindă vorbind, iar în clipele de graţie se lasă de a fi mai mult decit sintem. "d-lui Jacques-Vasile lamandi. Acolo, 
înduplecat să povestească, plin de un haz Cred, de aceea, că numărul din revista despre acesta mai scriu, printre alții, d-nii 
poznaş, din preaplinul unei vieţi care se refuză  Rost dedicat d-lui J. V. lamandi este nu doar o Claudiu Târziu şi Demostene Andronescu. 
şi nostalgiei posomorite, şi îngrădirilor reverență față de trecut, ci şi o nădejde în încă punctele cardinale au de ani buni în d-lJ. 
senectuţii. E în verbul lui un fel de vervă posibila în-dreptare a viitorului după o altă  v jamandiun sprijinitor constant şi discret, 
miezoasă, de o înțelepciune vioaie şi măsură umană: cea a nobleţii care onorează şi un sfătuitor înțelept, iar uneori — mai rar 
neostentativă, greu de reprodus sau de imitat. obligă deopotrivă. decit ne-ar fi plăcut — un semnatar de 
Face de regulă figura unui conviv generos, Dacă „nemuritorul Jacques” n-ar fi atitudine cu flacără în condei. 
capabil să însuflețească şi să se însuflețească, existat, m-aş fi străduit să-l inventez. Pentru că | ji felicităm pe d-l Claudiu Târziu pentru Ă 
să dăruiască şi să se dăruiască, boiereşte, mai însă există, m-am străduit doar să-i schițez frumoasa sa inițiativă de a-l include pe 
cu seamă cui simte că înțelege şi că merită. portretul, nemingiiat de a nu fi un zugrav mai  “nemuritorul Jacques” în galeria 
Tăiat din stofa de cel mai bun preț a priceput, dar încrezător că puterea modelului vrednicilor rostuitori şi îi dorim celui | 
boierimii de altădată, cavaler nedezminţit în va lucra dincolo de neputerile mele, spre folosul omagiat sănătate şi suflet senin, tărie să 
toate înțelesurile cuvîntului, „nemuritorul unui secol care va fi unul al regăsirii rectitudinii ardă mai departe pentru rosturile | 
Jacques” este poate o ipostază pe cale de pierdute... sau nu va mai fi deloc. neamului şi să contamineze generațiile 
dispariție a umanităţii, dar şi o dovadă vie a Răzvan | noi de “tinerețea fără bătrinețe” a nobleții 


potenţialităților ei fascinante, pe care CODRESCU  mărturisitoare! (Redacţia) 

Personalitate controversată, amestec de serafic şi de teluric, teolog şi om politic, 
poet şi publicist, Nichifor Crainic este un caz pe cît de complex, pe atit de reprezentativ 
pentru o întreagă categorie de cărturari români ieşiţi din orizontul satului tradițional. Ei 
rămîn fundamental “țărani”, “oameni ai pămîntului”, respectuoşi față de tradiție, temeinici 
în gîndire şi în faptă, nu lipsiţi de mîndria de a fi depăşit pe cont propriu anonimatul istoric 
al speţei, oarecum “neșlefuiți” comportamental, de o vitalitate uneori exacerbată, 
surprinzători atit în patimi cît şi în virtuţi. În această bună primitivitate se întîmplă să zacă 
mari resurse creatoare, apte de a se desăvirşi prin instrucţie şi de a trece în opere culturale 
de o firească originalitate, în care tradiţia se primeneşte fără extravaganță, în chip realist şi 
organic. Un lon Creangă, un Nichifor Crainic, un Marin Preda au încarnat în măsura cea 
mai înaltă acest “model” intelectual şi creator în cultura românească. 

Nichifor Crainic a fost, fără îndoială, un ins paradoxal şi pe seama lui se colportează 
destule poveşti picante!, mai mult sau mai puțin adevărate — în speță, eflorescenţe ale 
birfei balcanice, de care la noi nu scapă decit sfinții. Or, hotărit lucru, Nichifor Crainic n- 
a fost tocmai un sfînt... 

Omul avea conştiinţa nedesăvirşirilor sale (cîţi o mai au astăzi?) şi, la terminarea 
studiilor teologice, a refuzat să se preoțească. A devenit, însă, unul dintre marii profesori de 
teologie ortodoxă ai vremii, iar un Dumitru Stăniloae era îndreptățit să scrie despre el 
(Gândirea. an XIX, nr. 4, apr. 1940); “Nichifor Crainic este cel dintii teolog român din 
epoca modernă a istoriei noastre care scoate teologia din cercul strîmt şi ocolit al specialiştilor, 
prezentind-o, într-o formă impunătoare, atenţiunii generale a lumii intelectuale. [...] Nichifor 

“Crainic înnoieşte prin reactualizarea tradiţiei într-o teologie care se mulțumea cu cîteva 
coji din această tradiţie, primite pe calea şi de multe ori prin interpretarea ocolită a teologiilor 
apusene”, săvîrşind astfel “o adevărată restaurare a teologiei româneşti în duhul ortodox”. 

Scriitor prolific şi foarte stăpîn pe mijloacele sale, profesor universitar la Chişinău 
(1926-1931) şi Bucureşti (1932-1944), director al revistei Gândirea (1926-1944) şi al ziarului 
Calendarul (1932-1933), ministru în guvernele Gigurtu şi Antonescu (1940 şi 1941), laureat 
al Premiului Naţional de Poezie (1930), Doctor Honoris Causa al Universităţii din Viena 
(1940) şi membru titular al Academiei Române (1941), primenitor al învățămîntului teologic 
românesc şi mentor al “ortodoxismului” cultural, teoretician al “statului etnocratic”, dar şi 
al “patriei ecumenice” ortodoxe (probabil cel mai ambițios plan modern de reorganizare 
supranaţională a lumii răsăritene, despre care conferenţiase la Sofia, în 1941, primind de 
la Regele Boris “Ordinul Sfintului Alexandru cu cordon roşu”), Nichifor Crainic a fost, 
dincolo de avatarurile receptării sale publice, una dintre personalităţile cele mai împlinite 
ale epocii interbelice. 

Numele pe care şi l-a impus încă din anii primului război mondial şi sub care îl 
cunoaște posteritatea, acela de Nichifor Crainic, este de fapt un splendid pseudonim3, nu 
doar prin rezonanţa sa tradițional-românească şi ortodox-răsăriteană, ci mai cu seamă prin 
semnificațiile pe care le poartă neostentativ (gr. nike-phoros, “purtător-de-victorie”, şi 
crainic, “vestitor”, derivat probabil din crai, vocabulă de nobleţe arhaică, dar şi de încărcătură 
religioasă, evocîndu-i pe “regii magi” — “craii de la Răsărit”): “cel ce aduce vestea 
izbinzii”, 

Adevăratul său nume era lon Dobre; se născuse la Bulbucata (Vlaşca), pe malurile 
Neajlovului, la 22 decembrie 1889, într-o familie destul de umilă. După copilăria petrecută 
pe Șesurile natale (așa își va intitula primul volum de versuri, apărut în 1916), va pleca la 
Bucureşti, ca elev bursier al Seminarului Central; de pe acum, mai exact din 1907, îşi 
începe activitatea publicistică, în periodice ortodoxe şi sămănătoriste, Intre 1912 şi 1916 


| A se vedea, de pildă, pamfletul arghezian “Ortodoxie cu ţuică”, insinuările lui Marin 
Preda din Viaţa ca o pradă sau des colportata poveste a apostaziei conjuncturale din 
închisoare (după unii, Crainic, pentru “un blid de terci”, ar fi acceptat să spună: “Nu 
există Dumnezeu”; după alţii, el ar fi spus de fapt: “Nu, există Dumnezeu”, gardianul 
neputind sesiza rolul semantic al virgulei), 

“Nichifor Crainic este un scriitor la care pasiunea nu respinge claritatea şi ordinea 
ideilor, grupate în succesiunea strinsă a argumentării, în luminoase și temeinice 
structuri. Oricine străbate unul din eseurile lui Crainic, trăiește, la sfirşitul lui, impresia 
unui lucru bine articulat în toate încheieturile, limpede determinat în spaţiu, un adevărat 
organism autonom, din care este greu să clintești vreunul din elementele alcătuitoare, 
[...] În importanta mișcare a eseului contemporan, Nichifor Crainic aduce simţul 
construcţiilor solide, un patos extras din contemplarea marilor simboluri ale culturii, 
căldura expunerii ideologice. Multe din eseurile scrise în ultimele două decenii s-au 
orientat după modelul lui”, scria Tudor Vianu în Arta prozatorilor români, 

3 Legalizat în 1926. 

urmează cursurile Facultăţii de Teologie din Bucureşti. În anii războiului de întregire 
(1916-1918) va fi redactor permanent la Neamul românesc al lui N. Iorga, pe atunci mare 
cruciat al românismului integral (“România a Românilor, numai a Românilor şi a tuturor 
Românilor”). Marele istoric cu aură de apostol pare să fi fost principalul far al tinereții lui 
Crainic şi omul pe care acesta I-a respectat cel mai mult de-a lungul vieții lui, chiar şi 
atunci cînd era evident că poziţiile lor spirituale şi ideologice ajunseseră tot mai divergente 
(mai ales de prin 1930). După război (1920-1921), îşi va desăvirşi studiile la Viena, unde va 
avea, ca şi Eminescu odinioară, o rodnică întîlnire cu cultura şi literatura germană (erau 
anii de glorie ai expresionismului), fără a sacrifica nimic din orientarea sa ortodoxă (o altă 
confirmare a observaţiei lui Blaga cum că influența germană, spre deosebire de cea 
franceză, “catalizează” fără a confisca). A fost o conştiinţă mai europeană decit cred unii, 
iar formula pe care colportat-o (într-un aspru rechizitoriu al rasismului nazist, "Rasă și 
religiune”) — “Pacea Europei înseamnă: pămînt naţional şi cer comun” — rămîne poate 
singura definiţie valabilă a unei Europe creştine. 

Încă din 1921 îşi începe colaborarea la Gândirea, pe atunci în faza ei clujeană, cu 
Cezar Petrescu la conducere. Desfăşoară o vreme, în paralel cu gazetăria, activitate de 
consilier cultural şi editor, iar în 1926 va fi numit secretar general la Ministerul Cultelor şi 
Artelor (sub ministeriatul lui Vasile Goldiş). A ținut o vreme pagina religioasă duminicală 
a ziarului Cuvântul (căruia mai tîrziu îi va da faimă Nae Ionescu) şi a fost colaborator 
apropiat al lui Pamfil Şeicaru (de care se va îndepărta nu după multă vreme, numindu-l 
depreciativ “Ziarilă”) la un alt faimos ziar de dreapta: Curentul. Din 1926, cînd Cezar 
Petrescu abandonează Gândirea (deşi numele îi va figura pe copertă pînă în 1928), 
conducerea ei este preluată de Crainic, care-i va imprima destul de repede direcția 
ortodoxistă. Tot în 1926 îşi începe cariera universitară (unele dintre cursurile sale strălucite 
cunoscînd, din păcate, vreme de mai bine de o jumătate de secol, doar o circulaţie restrînsă, 
în formă litografiată). 

Anul 1930 deschide deceniul cel mai bogat al scrisului său. În aceşti ani apar (sau 
sînt elaborate), printre altele, Țara de peste veac (versuri — 1931), Cursul de teologie 
mistică (1935-1936), Puncte cardinale în haos (1936), Ortodoxie şi etnocraţie (1937), 
Nostalgia paradisului (1940). La capătul acestui deceniu de efervescenţă creatoare şi 
misionară, devine (la propunerea filosofului Ion Petrovici) membru titular al Academiei 
Române, pe locul rămas vacant prin dispariția prematură a lui Octavian Goga. Din scrisul 
lui Crainic se încheagă treptat atît o concepție generală asupra culturii (culminînd în Nostalgia 
paradisului, fără îndoială cea mai densă şi mai bine articulată dintre cărțile sale), cît şi o 
adevărată doctrină politică de dreapta, “naționalismul constructiv”, concentrată în 
Programul statului etnocratic (publicat iniţial în Sfarmă-Piatră, apoi inclus, ca anexă, şi în 
volumul de eseuri Orrodoxie și e/nocraţie), ambele altoite pe trunchiul Ortndoxiei, cu un 
dar deosebit de a realiza osmoza între valorile tradiţiei şi problemele aci ..tăţii, pe de o 
parte, între valorile naţionale şi cele universale, pe de alta. Lucian Blaga (pe urmele lui D. 
Stăniloae, citat mai sus) afirma categoric. chiar în forul academic (v. “Răspunsul!” integral 
în Academia Română, Discursuri de recepțiune. LXXIX, Monitorul Oficial, 1941, sau în 
Gândirea, iunie 1941): “Invazia teologică în cultura română postbelică [de după primul 
război mondial - n. n.], înțeleg penetraţia ei masivă şi profundă, va rămîne pentru totdeauna 
legată de numele lui Nichifor Crainic. [...] Teologia ortodoxă a devenit sare a culturii 
româneşti de astăzi datorită precumpănitor activităţii sale literare”. 

După 1940-41, apele se vor tulbura; amestecat în politica vremii, în divergență cu 
mai toată lumea (dar mai ales cu umbra lui Nae Ionescu şi cu legionarii, de care cîndva 
fusese destul de apropiat), duce o viață agitată, scrie mult mai puţin, vînează onoruri cu un 
orgoliu cam exacerbat, care transpare mai tirziu și din memoriile sale, şi sfirşeşte prin a fi 
hăituit de comunişti, de care se ascunde prin mai multe sate transilvănene, vreme de trei 
ani (1944-1947). Ajuns pe miinile acestora, intră în perioada cea mai cumplită a vieții sale, 
la polul gloriei pe care o cunoscuse din plin; sînt ani lungi de suferință, de umilinţe şi 
compromisuri*. 

Este deţinut vreme de 15 ani (la Văcăreşti şi la Aiud), fără sentință judecătorească, 
fiind eliberat în primăvara lui 1962 - abia o umbră a cărturarului şi luptătorului de altădată. 
Acceptă compromisul de a deveni redactor la Glasul Patriei, de unde se va pensiona în 
1968. Îşi definitivează Memoriile şi alte manuscrise, visează să se reimpună măcar ca 
poet (aşa s-a născut antologia conjuncturală pe care un Nedic Lemnaru a înțeles să o 
publice ca atare în 1990), dar a murit marginalizat, la 20 august 19725, încondeiat de 
comuniști ca unul dintre cei mai “reacționari” gînditori din România “burghezo- 
moşierească”, Pentru el va fi fost poate marea eliberare, “dezmărginirea” a cărei grandioasă 
viziune lirică o avusese cîndva: “Și de pe virf de munte mă voi sui pe-un nor; / Zi grea, 
cutremurată va fi — o zi de-adio — / Cînd inima-mi de tine făşii voi dezlipi-o, / Amară 
frumusețe, pămini rătăcitor". Pe urma sa rămînea, în aşteptarea unor vremuri mai bune. 
dincolo de contradicţiile omului şi de calomniile epocii, o operă teologică, literară Şi 
publicistică de un considerabil interes. 

E regretabil că personalitatea lui Crainic, în care lumina covirşeşte totuşi umbrele 
de care n-a fost lipsită, întîrzie, în ciuda valului de (re)editări şi a discretei sale reconfirmări 
ca membru titular al Academiei Române (22 noiembrie 1994), să fie tratată aşa cum s-ar 
cuveni într-un peisaj cultural cu pretenţii de normalitate. Acum, la 120 de ani de la naşterea 
sa, ar fi poate vremea să se iasă din cele două fundături simetrice ale abordării sale 
actuale: cea pios-ditirambică (din unele restrînse cercuri ortodoxizante) şi cea impios- 
anecdotică (slujind unor tendinţe de frondă antitradiţională). Avem multe de învățat de la 
alţii, dar nimic nu ne îndreptățește să refuzăm de a învăța cîte ceva şi din propria noastră 
zestre culturală, pe care de multe ori n-am făcut nici un efort onest de a o cerceta ŞI 
înțelege, mulțumindu-ne să perpetuăm “verdictele” ideologice ale unei jumătăţi de veac 
de înstrăinare de noi înşine, Răminem datori trecutului, chiar dacă n-am avea de învățat din 
el, vorba lui Noica, decit dezvățul... 


Răzvan CODRESCU 





4 CJ, de pildă, Demostene Andronescu, Reeducarea de la Aiud, Peisaj lăuntric. 
Memorii şi versuri din închisoare, Ed, Christiana, Bucureşti, 2009, mai ales pp. 60-64. 

A închis ochii la Casa Scriitorilor de la Palatul Mogoşoaia şi a fost înmormîntat la 
Cimitirul “Sf. Vineri” din Bucureşti. 














DE LA NEPROFESIONALISM 
LA MISTIFICARE (1) 


In interviul realizat în 11| septembrie 2008 
de Armand Goşu cu autorii manualului de istoria 
comunismului apărut sub egida IICCR [1], s-a 
subliniat in repetate rânduri ideea că manualul elaborat 
nu vine cu sentinţe definitive şi irevocabile în ceea ce 
priveşte evoluţia regimului comunist în spaţiul 
românesc, ar autorii nu au dorit crearea unui conflict 
intre generaţii, cu alte cuvinte nu avem de-a face cu 
un „manual al lui Roller pe invers”. Unul din scopurile 
principale urmărite de autori a fost dezvoltarea gândirii 
critice a elevilor, prin recursul la activități de învăţare 
bazate în cea mai mare parte pe cercetare personală 
sau de echipă. În acest sens, susțin autorii, au fost 
puse la dispoziţia elevilor un mare număr de surse 
istorice de diferite tipuri, care să îndemne la 
descoperire, dezbatere Şi exercitarea propriului spirit 
critic: „Exerciţiile... îi îndeamnă pe elevi să se implice, 
să cerceteze, să pună la lucru ceea ce învaţă la lecţie 
şi ceea ce ştiu din alte locuri, să îi îndemne să citească 
altceva, să poarte discuţii cu părinții, cu bunicii, între 
zi, într-un cuvânt, să dezbată. Din fericire, şi în 
România, cultura dezbaterii începe să câştige teren”. 

Sunt doar câteva elemente din interviu, care 
sugerează că autorii au dorit să redacteze manualul 
în spiritul „noii istorii” şi al multiperspectivităţii. 
Cuprinsul volumului, în care găsim teme de viață 
cotidiană, studii de gen, prezenţa numărului mare de 
surse istorice, conduce către această concluzie. Totul 
este însă aparenţă înşelătoare. Cine are cât de cât 
cunoştinţe despre ce înseamnă „noua istorie” şi 
multiperspectivitatea, şi, în plus, deţine necesara 
onestitate intelectuală, va observa lesne că manualul 
dedicat istoriei comunismului nu are nici o treabă cu 
cele două concepte invocate mai sus. Este vorba de 
fapt de un discurs în maniera „litaniilor” de dinainte 
de 1989, sursele „„multiple” inserate neavând decât 
caracter ilustrativ-demonstrativ al celor afirmate deja 
în textul lecţiei. Mai mult, există diferenţe de abordare 
de la un capitol la altul în ceea ce priveşte utilizarea 
surselor. În unele cazuri avem enunțate sarcini de 
lucru, adesea prost formulate, neadaptate în raport 
cu sursele propuse (fie nu valorifică deplin potenţialul 
acestora, fie răspunsul cerut depăşeşte cu mult limitele 
textului şi ale cunoştinţelor elevului). In alte cazuri, 
autorii se mulțumesc pur şi simplu să facă trimitere 
în textul lecţiei la diverse surse aflate pe marginea 
paginii. În anumite privinţe, efortul autorilor hulitelor 
„cărămizi” din anii '90, mă refer la cele două manuale 

de istoria românilor pentru licee, era mai onest, prin 
inşirarea în cuprinsul textului a dovezilor care le 
susțineau punctul de vedere. Acum sursele au fost 
scoase pe manşetă, în încercarea de a păcăli lumea 
că se folosesc metode moderne de predare-învățare 
a istoriei. A 
Problema surselor istorice prezente în 
cuprinsul manualului IICCR a constituit la rându-i 
una din temele importante ale interviului realizat de 
Armand Goşu. Acesta întreabă la un moment dat: 
„Acest manual este destinat copiilor de 17-18 ani, 
De ce nu aţi separat sursele istorice directe, de 
exemplu o stenogramă a şedinţei Comitetului Central, 
de un fragment de memorialistică sau de un fragment 
din Raportul Final al Comisiei Prezidenţiale de Analiză 
a Dictaturii Comuniste?”,. Răspunsul l-a oferit d-l 
Mihai Stamatescu, profesor la un prestigios liceu din 
Orşova, vechi autor de manuale şi implicat în 
numeroase proiecte de implementare a curriculum- 





! Institutul de Investigare a Crimelor Comunismului în 
România, O istorie a comunismului din România, 
manual pentru licee, autori: Mihai Stamatescu, Raluca 
Grosescu, Dorin Dobrincu, Andrei Muraru, Liviu Pleşa, 
Sorin Alexandrescu. 

ului la disciplina istorie: „Despre tipul de surse istorice 
se învaţă încă din clasa a V-a, sunt primele lecţii, pentru 
că e alfabetul învăţării istoriei. Sigur că pe parcursul 
gimnaziului şi apoi în liceu elevii învață oarecum să 
deosebească între sursele istorice şi să le analizeze. 
Foarte multe dintre obiectivele studierii istoriei în şcoală 
sunt legate de modul în care se abordează sursele 
istorice. Şi asta tocmai pentru că demersul istoric care 
se face prin lecţiile de istorie este unul civic. Trebuie 
să-i învăţăm pe copii să citească o sursă istorică, să-l 
analizeze pe autor, să vadă nivelul lui de educaţie, 
interesele lui politice. Asta nu doar în ce priveşte sursele 
de istorie contemporană. La fel îl citim şi pe Miron 
Costin”. 

Profesorul a dovedit prin acest răspuns că e o 
persoană silitoare, care stă bine cu teoria. La partea 
practică se pare că manifestă unele deficienţe. Dintre 
toți autorii manualului, domnia sa era cel mai în măsură 
să dirijeze lucrurile astfel încât produsul final să devină 
un adevărat manual de „nouă istorie”. D-l Goşu a pus 
o întrebare formulată de mulți alți istorici: care este 
rațiunea acestui amestec între documente produse în 
timpul regimului comunist şi texte pline de judecăţi de 
valoare, multe contestabile, ale unor istorici 
contemporani? Răspunsul profesorului Stamatescu vine 
din logica multiperspectivităţii, care pune laolaltă cele 
două tipuri de discursuri. Dar, pentru ca demersul 
didactic „multiperspectival” să fie complet, este absolut 
necesar următorul lucru, enunțat atât de competent de 
d-l Stamatescu: „Trebuie să-i învăţăm pe copii să 
citească o sursă istorică, să-l analizeze pe autor, să 
vadă nivelul lui de educaţie, interesele lui politice”. Asta 


„presupune că însuşi istoricul devine parte a criticii, 


subiect al deconstrucţiei, textele sale intră în malaxor 
laolaltă cu documentele contemporane epocii de studiat. 
Unde este acest lucru în manualul IICCR? Nicăieri. 
Elevilor li se serveşte de fapt o materie deja „„mestecată”, 
istoricii fiind evocaţi mai mult în virtutea prestigiului 
numelui lor. Din contra, dacă am realiza noi o abordare 
a manualului în spirit „„multiperspectival”, s-ar vedea 
lesne preferința pentru anumiţi autori, care formează o 
„şcoală” (deşi deocamdată e mult spus), cu meritele ei 
în abordarea fenomenului comunist din România. 
Direcţia promovată de aceştia nu este însă singura în 
spațiul istoriografic românesc, iar multe dintre 
enunţurile făcute de ei nu au încă o consacrare care să 
le permită să fie incluse în manual. În concluzie, elevii 
nu vor afla decât un singur punct de vedere şi vai de 
capul celui care va îndrăzni să spună că regimul 
comunist a fost mai bun decât ceea ce este azi! 

Nu dorim să insistăm cu critica din perspectiva 
„noii istorii” a manualului elaborat de IICCR. Pentru 
cei interesaţi, facem trimitere la textul lui Robert 
Stradling — Multiperspectivitatea în predarea istoriei: 
un ghid pentru profesori. Ne vom referi numai la un 
aspect menit să facă legătura cu miza principală a 
demersului de față, anume viaţa cultelor religioase din 
România în perioada comunistă. La un moment dat, 
Stradling, vorbind de modul în care multiperspecti- 
vitatea extinde aria şi profunzimea analizei istorice, 
aminteşte următoarea afirmaţie a lui C. B. McCullagh: 
„Dacă spun că câinele meu are o ureche, un ochi, un 
picior şi o coadă, această afirmaţie ar fi literal corectă. 
Câinele are toate acestea. Dar afirmaţia nu reprezintă o 
descriere corectă a a câinelui meu, care are două urechi, 
doi ochi, patru picioare şi o coadă”. Fără a insista pe 
discuţii ample asupra chestiunii adevărului şi 
corectitudinii în cercetarea istorică, spunem doar atât: 
textul de la pag. 108 din manual, indicat drept sursa 6, 
aparținând Patriarhului Teoctist, este literal adevărat. 
La fel şi fotografia aflată sub acesta. Dar, din punct de 
vedere al corectitudinii istorice, ceea ce a făcut autorul 
capitolului în care sunt inserate textul și fotografia (e 

vorba de Mihai Stamatescu) este profund tendenţios 
şi lipsit de echilibru, sugerându-se că numai ierarhii 
Bisericii Ortodoxe Române au avut legături, contacte 
cu liderii comunişti. În realitate, nu există practic şef 
de cult din România care să nu fi trimis la un moment 
dat o telegramă lui Nicolae Ceauşescu, care să nu fi 
ciocnit un pahar cu acesta la diferite ocazii. Sunt sute 
de texte şi fotografii care pot sta mărturie în acest 
sens, dar nu are rost să discutăm acum pe marginea 
lor [2], mai ales că până la urmă ele nu au semnificația 
catastrofică care li se atribuie. Era până la urmă 
datoria liderilor religioşi să întrețină dialogul cu şeful 
legitim al statului de atunci, ca şefi recunoscuţi prin 
decret ai unor culte recunoscute de statul român. 
Altminteri, în logica strâmbă a autorilor manualului, 
mai lipseşte ca în manual să fie înfățişat Nicolae 
Ceauşescu alături de papă sau de regina Marii Britanii, 
ca şi cele două persoane să fie supuse oprobriului 
public. 

Legat de cele de mai sus, trebuie reamintit 
autorilor manualului că la începutul anului 1948 şefii 
tuturor cultelor religioase, fără excepţie, au depus 
jurământul de credință față de Republica Populară 
Română, iar ceea ce în mod greşit este numit în unele 
studii „dizidenţă” religioasă acoperă în majoritatea 
cazurilor demersurile legaliste ale unor reprezentanţi 
ai cultelor care se adresează autorităților politice 
comuniste, cerând să fie respectate prevederi deja 
înscrise în Constituţie şi în legile ţării referitoare la 
culte şi la viaţa religioasă. Pentru că, înainte de a ne 
grăbi să vorbim de ilegalitatea unui întreg regim social- 
politic (cum fac unii), trebuie surprins faptul esenţial 
că regimul comunist şi-a încălcat în mod sistematic 
propriile legi, de aici rezultând numeroase abuzuri. 
Până la urmă, „pâinea şi cuțitul” erau în mâna 
Partidului, şi nici un lider religios nu-şi putea permite 
să ignore acest lucru. Recent, au fost publicate 
memoriile trimise de cardinalul Alexandru Todea, 
liderul greco-catolicilor rezistenți, lui Nicolae 
Ceauşescu, în care îi cerea acestuia recunoaşterea 
legală a cultului greco-catolic [3]. Dacă luăm doar 
primele rânduri ale acestor texte, în care Todea 
foloseşte diverse formule de captare a bunăvoinţei, 
şi le publicăm ca „sursă” într-un manual de istoria 
comunismului, elevii pot rămâne cu impresia că 
vrednicul de pomenire cardinal a fost un simpatizant 
al regimului comunist! Mai mult, pentru că nu putea 
acuza, aşa cum era firesc, în mod frontal autorităţile 
comuniste, principalele responsabile de desființarea 
Bisericii Greco-Catolice, în aceste texte Todea aruncă 
intreaga vină pe umerii Bisericii Ortodoxe, instituind 
un stereotip care se perpetuează şi azi. 

Asemenea întâlniri cu şeful statului, cum este 
cea înfăţişată în fotografia de la pag. 108, de altfel 
destul de rare, puteau constitui ocazii excepţionale 
pentru şefii cultelor ca să mai obțină un sprijin pentru 
repararea unui edificiu, pentru publicarea unei lucrări 
cu caracter religios şi nu neapărat un prilej de celebrare 
a lui Nicolae Ceauşescu. lar Patriarhul Teoctist s-a 


(continuare în pag. 6) 





* În general, în ceea ce priveşte problemele ridicate de 
perioada comunistă, Biserica Ortodoxă Română a înțeles 
să-şi vadă de ograda proprie, refuzând orice atac la adresa 
altui cult. Menţiunea de mai sus o fac în calitate de istoric 
laic, dar precizez limpede că nu e vorba de o strategie de 
a macula şi pe alţii, ci de o menţiune absolut necesară în 
condițiile gestului incalificabil din punct de vedere 
ştiinţific realizat de autorii manualului IICCR. Tocmai de 
aceea, mă feresc să dau aici nume şi exemple concrete. 
' Alexandru Todea, Luptele mele. Un strigăt în pustiu 
vreme de un pătrar de veac, ed. îngr. de Vasile Sav, Ed. 
Dacia, Cluj-Napoca, [2003], 235 pp. 

(urmare din pag. 5) 


tolosit de asemenea ocazii pentru Biserica pe care o 
păstorea. In paranteză fie spus, autorii manualului, 
extrem de „scrupuloşi” în ceea ce priveşte sursele 
istorice, prezintă drept autor al mesajului publicat în 
Scânteia din 24 mai 1985 pe... Patriarhul Teoctist! 
Un elev ar înțelege astfel că la acea dată Teoctist era 
deja patriarh al Bisericii Ortodoxe Române, însă, dacă 
citeşte orice altă sursă decât manualul IICCR, el poate 
afla că la 31 iulie 1986 a trecut la cele veşnice 
Patriarhul lustin Moisescu, în locul acestuia fiind ales, 
la data de 9 noiembrie 1986, Teoctist Arăpaşu, 
Mitropolitul Moldovei şi Sucevei! O eroare de peste 
un an în cronologia manualului IICCR, dar ce 
contează acest lucru în marele fluviu al istoriei! 

Aceeaşi eroare grosolană e făcută în cazul 
fotografiof”publicate, în care Teoctist apare în 
veşminte de mitropolit, onorând un eveniment 
desfăşurat probabil la laşi. Sub fotografie scrie iarăşi 
„patriarhul”, ceea ce ne face să credem că gestul 
autorilor nu a fost câtuşi de puțin inocent, de ilustrare 
a unei realităţi, ci de lovire în efigia răposatului patriarh. 
Probabil, dacă interesele ar fi cerut-o, s-ar fi publicat 
şi poza lui Teoctist Arăpaşu ca tânăr seminarist, sub 
care la fel s-ar fi scris „patriarhul”. Pentru un autor 
de manuale acest lucru e inadmisibil. În discuţiile 
curente, lui Teoctist Arăpaşu i se poate spune 
„Patriarhul”, ca ultim titlu şi cel mai important, chiar 
şi atunci când vorbim de realităţi de dinainte de 1986, 
dar când vine vorba de o sursă istorică, aici în mod 
obligatoriu trebuie precizată condiţia emitentului din 
momentul elaborării documentului. 

Revenind la aspecte de ordin metodologic, 
este limpede că multiperspectivitatea necesită timp şi 
resurse numeroase pentru a fi pusă în practică. În 
” condiţiile unui curs opțional, cu extrem de puţine ore, 


in care trebuie parcursă o materie totuşi vastă, 
profesorul este obligat să recurgă adesea la metodele 


„vechii istorii”, ceea ce presupune transmiterea unui 
set minimal de cunoştinţe legate de trecutul societăţii 
omeneşti. De fapt, „litaniile” din predarea istoriei, la 
care m-am referit mai devreme, nu sunt deloc un 
lucru de disprețuit. Accentul excesiv pus pe diverse 
metodologii, competențe, ocultează adesea misiunea 
dintotdeauna a istoriei, care trebuie să răspundă în 
esenţă la întrebarea: „Cine suntem?”. Elevii pot 
deprinde multiperspectivitatea pe baza istoriei statului 
Mitanni, a Imperiului Hun sau chiar a istoriei Fundaţiei 
imaginate de Isaac Asimov. Dacă alegem totuşi să 
studiem cu prioritate istoria României şi a Europei, e 
pentru că noi ne situăm într-un anume loc şi timp, iar 
acest demers ne ajută la configurarea propriei 
identități. lar această alegere o face în ultimă instanță 
generația matură, care coordonează viața socială. 
Chiar dacă tinerei generaţii i se oferă azi numeroase 
oportunităţi pentru a gândi cu propria rațiune şi 
propriul suflet, inevitabil generația matură transmite 
o anumită viziune asupra trecutului. Dintotdeauna cei 
bătrâni au povestit celor tineri, iar această narațiune 
este baza de la care porneşte orice tânăr în dezvoltarea 
sa. Din acest motiv, personal nu credem că poate 
exista manual de istorie adevărat fără un minim 
discurs, fără prezența naraţiunii. Aici intră însă în joc 
responsabilitatea autorului. 

Oricât ne-am feri de acest cuvânt, manualul 
a fost, este şi va rămâne o „vulgată”, răspândind un 
set de idei, valori, unitar, până în straturile cele mai 
profunde ale societăţii. În majoritatea covârșitoare a 
cazurilor, oamenii rămân cu ceea ce învaţă pe băncile 
școlii, fiind foarte rare cazurile când un zidar, de 
exemplu, mai deschide după terminarea liceului o carte 
de istorie sau de biologie, Cine crede altfel, trăieşte 
iluzia „omului multilateral dezvoltat” pe care îl 
propovăduia regimul comunist. În afară de domeniul 
in care noi suntem competenţi, în majoritatea cazurilor 
ne bazăm pe autoritatea altora. Astfel, un medic cu 
mașina defectă va apela la servidjile unui mecanic, în 
limp ce acesta va asculta întocmai recomandările 
medicului în cazul în care se îmbolnăvește, În cazul 


celor doi, avem însă un criteriu foarte simplu de 
verificare a competenţei lor: proba practică. Dacă 
mecanicul este bun, atunci maşina va merge, dacă 
medicul este bun, pacientul se va face sănătos. Însă, 
în cazul istoricilor, cum facem această verificare? 

Aici intervine, mai mult decât în cadrul altor 
discipline, autoevaluarea. Istoricul trebuie să 
conştientizeze permanent limitele competenţelor sale 
şi responsabilitatea pe care o are faţă de ceilalți, 
potenţialii săi cititori. O prostie spusă de un istoric, pe 
moment nu reprezintă nimic, în timp însă, .mai ales 
dacă este răspândită prin intermediul manualelor, poate 
conduce la efecte nebănuite. Ani de zile s-a râs pe seama 
ideilor protocroniste, a „dacismului” etc. Azi, când 
generaţia care citea astfel de lucruri în perioada 
Ceauşescu a ajuns la maturitate, asistăm la o proliferare 
a acestor idei, în condiţiile în care statul comunist care 
le promova a dispărut. Prostiile din manualele de azi, 
pretins desprinse de orice prejudecată, vor deforma 
percepțiile elevilor de azi şi maturilor de mâine. 

Legat de responsabilitatea conceperii unei 
„vulgate”, construcția europeană a mers mână în mână 
cu scrierea unei istorii care să pună în evidență ceea 
ce uneşte națiunile continentului, nu ceea ce dezbină. 
Acest lucru a fost extrem de greu în condiţiile 
suferințelor extreme aduse de cel de-al doilea război 
mondial. Ce ar fi însemnat în acei ani de după război 
să se insiste în manuale pe conflictele istorice dintre 
Franța şi Germania, de exemplu? Lucrările dedicate 
istoriei Europei, subscrise de Serge Bernstein şi Pierre 
Milza, traduse şi în limba română, sunt un model de 
evitare cu eleganță a unor aspecte controversate, fără 
însă a se face rabat de la calitatea ştiinţifică. Genul 
acesta de scriere a istoriei a fost contestat mai apoi 
chiar de reprezentanţii „noii istorii”, care a apărut însă 
ulterior, când rănile şi animozităţile nu mai erau atât de 
prezentei: somil 292373 „pia ueb îl Lulo sin Ba 

Manualul IICCR nu ține, după cum-am văzut, 
de „noua istorie” dar nici nu merge pe linia elaborării 
unei „vulgate” responsabile, fiind plin de elemente 
controversate, generatoare de conflict. Mai mult decât 
atât, cel puţin când vine vorba de cultele religioase, 
acesta este plin şi de erori de informare. lar textul 
lecţiilor cade exclusiv în responsabilitatea autorilor. Aici 
nu se mai poate vorbi de surse diverse sau de diferențe 
de perspectivă. 

Ca să discutăm mai aplicat, aspecte privind 
viaţa cultelor din România sunt prezente mai ales în 
următoarele capitole din manual: capitolul 6 — 
Distrugerea societăţii civile şi represiunea politică, 
paragraful — Represiunea împotriva societății civile şi 
a cultelor religioase, respectiv capitolul 7 — Monopolul 
ideologic, paragraful — Biserica. 

Capitolul 6 e redactat de Andrei Muraru, un 
tânăr şi de viitor cercetător pe tărâmul muzei Clio, care 
are deja unele realizări certe. Însă, pentru a redacta un 
manual de istorie nu trebuie numai talent, ci şi multă 
experiență. Or, lipsa acestei experienţe se vede de la o 
poştă în redactarea capitololelor subscrise de Muraru. 
Un basm din 7007 de nopți vorbeşte de un filosof 
islamic care a scris referitor la chestiunea divinității 
5000 de pagini, pe care le-a concentrat apoi în 500, 
50, 5 pagini, ajungând la $ rânduri. S rânduri, însă 
redactate în urma unui uriaş efort hermeneutic. Nefiind 
specialist în domeniul istoriei Bisericii, d-l Muraru se 
inspiră şi el de unde poate, „Biblia” lui fiind capitolul 
dedicat cultelor din „Raportul Tismăneanu”, dar nici 
acesta nu este rezumat cum trebuie. Ceea ce ne oteră 
d-l Muraru este aproape o pagină de propoziţii şi fraze, 
aruncate în stil dadaist, confuze, cu multe erori de 
informare. i 

Prima dată se afirmă foarte clar: „Politica atee 
a regimului comunist a condus practic la suprimarea 
organizaţiilor religioase”. Îngrozitor! România a 
cunoscut prin urmare un regim în ceea ce priveşte 
cultele mai rău decât cel din Albania. Ne liniştim însă 
citind următoarea afirmaţie: „Deşi în perioada 1949- 
1989 au existat 14 culte legale, manifestările religioase 


făţişe erau interzise”. Prin urmare, erau Şi organizaţii 
care nu erau suprimate, dar, altă nenorocire, 
manifestările fățişe erau interzise! Foarte complicat! 
Este locul să amintim aici d-lui Muraru că 
manualul nu e al profesorului, ci al elevului, şi din 
două una: ori elevul nu are cunoştinţe în domeniu şi, 
in consecinţă, nu înţelege nimic din cele scrise în 
manual, ori are, şi atunci lasă acest manual deoparte. 
Nimeni nu e obligat să ştie de dinainte că, atunci când 
vorbeşte de „organizaţii religioase”, d-l Muraru se 
referă (probabil) la diversele asociaţii religioase din 
cadrul cultelor (gen „Oastea Domnului”, AGRU etc), 
care au fost toate desființate în anul 1948, şi nu la 
cultele religioase propriu-zise. Apoi, ce se înțelege prin 
„manifestări religioase fățişe”? Liturghia sau pelerinajul 
nu sunt manifestări de credință „făţişe”? Ceea ce vrea 
să spună (probabil) d-l Muraru e că statul comunist a 
urmărit consecvent să limiteze viața religioasă la spațiul 
privat şi să împiedice, prin diverse mijloace, 
„propaganda” religioasă şi prozelitismul, cu scopul 
de a controla ceea ce era numit în mod curent 
„misticism”. Dar bisericile, în toată perioada comunis- 
tă, au fost pline. Cel care a vrut a intrat în biserică 
fără a fi împiedicat. De exemplu, cu ocazia hramului 
Sf. Dimitrie cel Nou, ocrotitorul Bucureştilor, mii de 
credincioşi luau cu asalt Dealul Mitropoliei, unde se 
afla şi sediul Marii Adunări Naţionale. Această 
manifestare de credinţă, desfăşurată sub ochii liderilor 
comunişti, nu era suficient de „fățişă”? Problema 
limitelor libertăţii de conştiinţă în România comunistă 
este mult prea complexă pentru a o aborda aici detaliat. 
Am deschis numai discuţia pentru a arăta cum un 
cuvânt prost ales poate conduce la concluzii greşite. 
După afirmaţiile de mai sus, d-l Muraru ne 
informează că în mai 1945 s-a înfiinţat noul Departa- 
ment al Cultelor. Îl informăm la rândul nostru pe d-l 
Muraru că în 1945 (nu în mai, ci chiar de la formarea 
guvernului Groza) s-a înființat Ministerul Cultelor. 
Departamentul fiind înființat abia în 1957. Legea de 
organizare a Ministerului din 1945 era inspirată din 
decretul lege nr. 1629 din 1941 privitor la organizarea 
şi funcționarea Ministerului Culturii Nationale şi 
Cultelor. Prin urmare, nu era vorba de vreo noutate 
comunistă, deoarece comuniştii au căutat în perioada 
1945-1947 să atenueze proiectul lor „revoluţionar” 
prin recursul la tradiţiile statului român interbelic. Şi 
înainte se verifica activitatea cultelor religioase de către 
instituţiile statului, mai ales partea financiară, statul 
fiind îndreptăţit la acest lucru deoarece dădea bani 
din buget cultelor. Noutatea la comunişti e reprezentată 
de modul în care ei au utilizat aceste instrumente 
pentru promovarea propriilor interese. 
Perioada 1945-1947 este una paradoxală. 
Acum numeroase culte, asociaţii religioase, care 
înainte erau interzise, sunt recunoscute de stat, 
pierzînd acest statut după 1948. În acelaşi timp, 
comuniştii încep o politică bine pusă la punct de 
preluare a controlului asupra cultelor. Acest aspect 
dual poate fi explicat prin lichefierea” iniţială, adică 
dezmembrarea vechilor structuri, urmată de 
„cristalizare”, adică de reordonarea realităților din zona 
cultelor în funcţie de interesele comuniste. Lucrurile 
acestea sunt prea complexe pentru a fi incluse într- 
un manual. Pentru a evita complicațiile, d-l Muraru 
putea să spună simplu că în perioada 1945-1947 s-au 
pus bazele amestecului Partidului Comunist în viaţa 
cultelor, viziunea acestuia asupra modelului de relații 
stat — Biserică fiind concretizată prin decretul 177 
din 4 august 1948. Acest decret era absolut obligatoriu 
să fie pomenit, deoarece el a modelat relațiile dintre 
cultele din România şi statul comunist în perioada 
1948-1989. Cu această ocazie au fost modificate 
atribuţiile şi modul de funcţionare ale Ministerului 
Cultelor, adaptat noii legi. Pomenind de organizarea 
„departamentului” (sic!) din 1945, d-l Muraru uită că 
atribuţiile lui s-au modificat semnificativ în 1948, astfel 
că un elev înțelege că „departamentul” controla 
„asociaţiile”, „fundaţiile” religioase, chiar şi după 
desființarea acestora din 1948. Ce contează însă acest 
„amănunt? 
(Va urma) 
George ENACHE 

„A răspuns loan tuturor, zicând: 
Eu vă botez cu apă, dar vine 
Cel ce este mai tare decât mine, 
Căruia nu sunt vrednic să-l leg 
cureaua încălțămintelor. 

El va boteza cu Duh Sfânt 

Şi cu foc...” (Luca 3, 16) 


În persoana lui Hristos, numit „al doilea Adam” 
creştinii contemplă două naturi. Pe de-o parte, El este 
Dumnezeu, cea de-a doua persoană a Sfintei Treimi. Pe de 
altă parte, prin întruparea Sa în lumea exilului nostru (a 
căderii), E este Om. Dar dacă, pentru a fi printre noi, ia 
trupul animal al omului aflat în exil, El este, de asemenea, 
Om din punct de vedere ontologic — creat după „chipul” lui 
Dumnezeu şi chemat să cucerească „asemănarea” în 
dinamica celor trei botezuri: botezul cu apă, botezul cu foc 
şi botezul corespunzător matricii craniului [1]. 

Ştim foarte puțin despre ultimele două botezuri şi mă 
tem că nici pe primul nu-l cunoaştem prea bine! 

Pentru majoritatea creştinilor, deseori. botezul se 
reduce la un ritual exterior. Dar dacă acest ritual nu îl trimite 
pe creştin către o realitate interioară, el rămâne formal, 
orizontalizat în plan social, fără conştientizarea semnificației 
sale ca act verticalizant. lată de ce ignorăm celelalte două 
botezuri, care pun în lucrare verticalizarea ființei printr-o 
întoarcere la normele ontologice. 


Cele trei etupe de creştere a fiinţei 


Cartea Facerii ne arată dinamica „lucrării” divino- 
umane care îl conduce pe Adam (umanitatea) pe calea de 
la chip la asemănare. Ea ne dezvăluie faptul că matricea 
unde se desăvârşesc cele trei etape de creştere a fiinţei este 
prezentă în Adam (în noi toţi). Această matrice se numeşte 
Adamah. 

La început, spaţiul interior al lui Adamah se face 
matrice de apă, apoi matrice de foc, apoi, în sfârşit, se face 
matrice a craniului. Din ea, Adam se va naşte pe sine, din 
pământ nou în pământ nou, plecând de la aceste „ceruri” 
interioare. Cerurile — alt nume pentru Adamah -— sunt numite 
astfel deoarece ele conțin imaginea divină fondatoare, 
nucleul ființei înconjurat de o „pepinieră” de energii 
potenţiale cu care Adam trebuie să se întâlnească, să le 
numească şi să le integreze pentru a crește. aval 

Corpul nostru biologic, animal, propriu omului în exil, 
poartă în partea lui subtilă acest corp ontologic construit pe 
temeiul celor trei matrice. „Cerurile sunt înlăuntrul vostru”, 
îi asigură Hristos pe apostoli. J 

Toate tradiţiile cunosc aceste matrice, pe care tradiția 
chineză le numeşte „câmpuri de cinabru”. Cinabrul este 
materia în care Omul își trăieşte mutaţiile care îl readuc pe 
calea eternității. Amerindienii cunosc și ei trei matrice: de 
apă, de foc şi de „măduvă” (o materie care face legătura 
intre apă şi foc). „Viaţa înseamnă integrarea unui potențial 
de energii”, afirmă fizica cuantică. De patru mii de ani, 
Biblia — pe care nu mai ştim să o citim — nu spune nimic 
altceva! În lumea exilului nostru „normalizat”, în care Satana 
a devenit prinţ, acest potenţial de energii se află în mâinile 
prințului devorator şi maestru al uitării, 


Botezul cu apă 


Cu toate acestea, înainte de drama exilului — în cea 
de-a șaptea zi a Facerii, după ce Dumnezeu l-a diferențiat 
pe Adam faţă de Adamah a sa, cealaltă „latură a lui, numită 
acum Ishah şi având calitatea de „soţie” = primul Adam 
„adoarme”, pătrunzând în noaptea matricii sale de apă, 
care ascultă încă de regulile ontologice. EI experiază, astfel, 
un extaz, recunoscând că /shah a lui este nos din oasele 
sale şi carne din carnea sa”. Ea reprezintă totalitatea cerurilor 
sale interioare, cu care trebuie să se cunune și să le 

BOTEZUL DE FOC 


cucerească, Acest somn trezitor îi relevă nu doar calea pe 
care o are de parcurs, dar şi că o poate parcurge numai 
deoarece nu se mai confundă cu cea cu care trebuie să se 
cunune (Ishah a sa) şi să o cultive (Adamah a sa). 

În această etapă a căii, putem auzi ce spun Evangheliile 
despre Hristos, Al Doilea Adam, după ce a primit botezul cu 
apă: „Atunci, lisus a fost dus de Duhul în pustiu, pentru a fi 
ispitit de către diavolul” (Marei 4, 1). Căci primul Adam s-a 
întâlnit şi el cu Satan — sub forma şarpelui — înainte de a intra 
în matricea de foc. Ştim că nu va intra acolo. In schimb, el va 
părăsi calea asemănării, oferindu-se ca păşune celui care îi 
va devora energiile conținute în țărâna simbol a multiplicităţii, 
a căror menire ontologică este de a construi unitatea. Astfel 
sterilizat, Adam regresează în starea de confuzie animală 
proprie celei de-a şasea zile a Facerii, dinaintea procesului 
de diferenţiere, Stare în care ne aflăm încă, precum un foetus 
incapabil să se nască şi menit morţii. Nu întâmplator, îngerul 
o vizitează pe Sfânta Fecioară în cea de-a șasea lună a anului 
[2]. 

Hristos vine în exilul nostru — în miezul acestei lumi 
animale, încălzit de suflul măgarului şi al boului — pentru a 
învinge moartea şi a readuce [3] în nările noastre suflul de 
viață al Sfântului Duh. De asemenea, El redeschide calea 
asemănării, redinamizând-o şi asumându-și, în acest scop, 
cele trei etape matriciale. 


Botezul cu foc 


După ce a fost botezat cu apă în Iordan, lisus se 
întâlneşte cu Satana. care Îl supune aceloraşi probe ca pe 
primul Adam. Dar, în loc de a-i conferi puterea pe care primul 
Adam i-a dat-o, instituindu-l ca duşman al omenirii sau 
confirmându-i acest rol, lisus Îşi respinge adversarul. 
Învingător asupra Satanei, lisus este introdus în matricea de 
foc. Întreaga Sa viaţă publică este o mărturie în acest sens. 
Umanitatea Sa este reală, dar este vorba despre o umanitate 
în acord cu normele ontologice, nu de realitatea noastră de 
oameni exilați şi rupți de propria interioritate. Ceea ce numim 
noi „real” nu este decât cochilia lucrurilor, aparenţa lor. Hristos 
trăieşte în miezul lor. 

În matricea de foc — Gheena, Ghehinom în ebraică, 
numele fluviului de foc care simbolizează dragostea lui 

Dumnezeu pentru Om în cea de-a doua etapă a creşterii 
sale (Facerea 2, 13) Hristos Îşi pune centura războinicului, 
intrând într-un război sfânt cu toţi demonii umanităţii, se 
măsoară cu ei şi le integrează energiile, care îşi eliberează 
astfel informaţiile și formează un Om nou, făcând să urce 
seva în Arborele Cunoştinţei, al cărui fruct Omul este menit 
să devină. 

lisus se măsoară şi cu demonul ascuns în spatele 
fiecărei maladii (paralizia, orbirea, surzenia): cu demonul 
orgoliului care arde pielea leproşilor; cu demonul lenei, poate 
cu cel al crimei, ascuns în spatele mâinii uscate; cu cel al 
inconştienţei din spatele hemoragiei necontrolate; cu 
demonul adulterului și cu cel al prostituţiei, păcatele unei 
umanități care, deşi menite cununiilor divine, se dăruieşte 
falşilor soți şi tuturor obiectelor ce-i reperezintă dorinţele. 

Aceşti demoni sunt legiune! lisus îi integrează, 
vindecă bolnavii şi iartă, Nu suntem decât martorii gestului 
exterior coaja marii opere —, dar lisus acționează în miezul 
Gheenei: „Cel ce are urechi de auzit, să audă!”, repetă 
doctorul sufletelor şi al trupurilor, invitându-i pe ai Săi — şi 
pe noi toți — să intrăm înlăuntrul evenimentului. 

Prin chiar aceste evenimente, lisus Îşi afirmă misiunea 
mesianică. Când loan Botezătorul, aflat în închisoare, vrea 
să ştie dacă El este Cel Care trebuie să vină, lisus răspunde: 
„Mergeţi şi spuneți lui loan cele ce auziţi şi vedeți: Orbii îşi 
capătă vederea şi şchiopii umblă, leproşii se curățesc şi 
surzii aud, morții învie şi săracilor i se binevesteşte!” (Marei 
11, 5). Morţii învie! 


In matricea craniului 


Dacă Lazăr revine la viață, dacă el reintră în 
dinamismul căii către asemănare, este deoarece lisus a | 
intrat în mirosul fetid [4] al mormântului celei care este 
„ajutorul lui Dumnezeu”, E/i 'ezer, Ishah a lui Dumnezeu — 
umanitatea întreagă. Creându-L pe Adam, Dumnezeu îi 
dăruieşte o altă „latură”, un „ajutor” pentru a comunica şi a 
se cununa cu ea. Umanitatea se cunună cu Dumnezeu în 
persoana lui Lazăr. Batjocorită de Satan, vampirizată, 
moartă, ea este readusă la viață, este redată adevăratului 
Soţ. 

Înaintea acestui demon înfricoşător, lisus se înfioară 
şi plânge. Confruntarea va fi cumplită. Acest demon este 
demonul dragostei. Căci dacă din punct de vedere ontologic 
dragostea este divină, ea este diabolică în perversiunile sale. 
Adesea grosolane, acestea din urmă pot fi câteodată de o 
asemenea subtilitate încât, orbiţi de viclenia şarpelui, ne par 
de-a dreptul sublime. 

De fapt, „nimic din ceea ce nu este asumat nu este 
mântuit”. Şi totul este mântuit prin Hristos, Care a asumat 
tot în ființa Sa de Om ontologic. „Totul s-a săvârşit acum”, 
spune El. Intreaga Sa natură este acum dragoste arzătoare, 
Erosul pur este exprimat de natura animală prin calitatea 
dragostei care îi este proprie — în sexualitate. Însă Hristos îl 
întâlneşte pe demonul Erosului în aspectul său de dinaintea 
manifestării sexuale: îl întâlneşte în energia maximală din 
care provine, 

Natura umană a lui Hristos este anterioară exilului Şi 
aparține ordinii care, în matricea de foc, corespunde cu 
scara pe care urcă şi coboară ierarhiile îngereşti. lisus urcă 
fiecare treaptă, cea mai înaltă fiind cea a Erosului. La acest 
nivel de profunzime şi de înălțime lisus întâlneşte demonul 
Erosului, luptă cu el şi se uneşte cu el [5] cele dintâi fructe 
ale Invierii. Intrat aici, în matricea craniului, lisus se măsoară 
cu însuşi Satan — apoi învie! 

Traducere de 
Marian STAN 





"Botezul care simbolizează cele din urmă cununii interioare, 
corespunzătoare morţii şi Învierii Mântuitorului, Să ne amintim 
că în ebraică Golgotha înseamnă „Căpăţână”, (N. trad) 

* Este vorba despre anul bisericesc. 

În original: reinsoufjler 

“În original: la puanteur 

* În sensul că îi integrează energiile. 

Când pe muntele Purgatoriului Dante şi Virgiliu sunt pofuiţi de îngerul 
purității să intre în flăcări, pentru că altfel n-ar putea să-şi urmeze urcuşul, este 
apusul zilei de 12 aprilie. Soarele ocupă aceeaşi poziţie în care se găseşte când 
trimite primele raze la Ierusalim, în timp ce fluviul Ebru curge sub constelația 


Balanţei, care e sus pe cer, iar apele Ganselui sunt înflăcărate de soarele după-” 


amiezii. “Precum când razele dintâi săgeată/ unde vărsat-a sânge Făcătorul,/ iar 
Ebrul curge sub Balanța înaltă/ şi Gangele din nou e sub răcoare,/ aşa sta soarele...” 
(Purgatorio, XXVII, 1-5). Dante indică ora zilei referindu-se la patru puncte 
geografice fundamentale: Ierusalim, Ebrul, Gangele, Purgatoriul. După geografia 
dantescă, în fapt, pământul locuit de cei vii corespunde suprafeţei emisferei boreale 
şi are drept centru Ierusalimul, care, găsindu-se la antipodul Purgatoriului, e 
echidistant de extremul occident, însemnat de Ebru, şi de extremul orient, 
reprezentat de Gange. De aceea, când soarele răsare la Purgatoriu, la orizontul 
lerusalimului, ziua apune pe Ebru şi noaptea cade pe Gange. În dimineața de 10 
aprilie, pe când cei doi poeţi erau la poalele muntelui, soarele ajunsese deja la 
orizontul lerusalimului şi noaptea, rotindu-se opusă soarelui, ieşea din Gange în 
constelația Balanţei (constelație în care acesta nu se mai găseşte după echinocțiul 
de toamnă, când noaptea devine mai lungă decât ziua). Cu vorbele lui Dante: 
“Soarele la orizont era sosit/ când cercul meridian domneşte/ peste Ierusalim cu- 
al său zenit,/ iar noaptea care invers se roteşte/ sub Cumpănă ieşea din Gange 
afară,/ ce-i cade jos din mâini când se lungeşte” (Purgatorio, LI, 1-6) 

Că Gangele este adevăratul orient al lumii, Dante o repetă în cântul XI a 
Paradisului : “coasta rodnică” de la Assisi, Răsăritul de la care a izvorât lumina 
solară a Sfântului Francisc, e comparată cu Gangele, din care, dacă asumăm ca 
punct de referință meridianul de la Ierusalim, la echinocțiul de primăvară iese 
soarele mai luminos ca oricând. pa: Mea Ă i 

Celălalt fluviu mare al Indiei, Indusul, este socotit în Commedia ca un 
simbol al meleagurilor răsăritene neatinse de predicarea creştină. În cerul lui Jupiter 
Acvila, figurare a ideii eterne a justiţiei, îi arată lui Dante îndoiala pe care el o 
nutreşte în privința dogmei creştine a justificării prin credință: “dacă un om se 
naşte/ pe Indus şi-acolo de Hristos nu spune, nici nu citeşte nimeni, nici nu 
scrie” (Paradiso, XIX, 70-72) şi deci fără vina sa “moare nebotezat şi 
necredincios”, de ce Dumnezeu, care este suprema justiţie, îl damnează veşnic? 

Indienii, la marginea orientală a lumii, n-au fost ajunşi de vestea cea 
bună; și totuşi au fost şi ei martori ai eclipsei care s-a produs la moartea lui lisus 
şi a fost văzută de toate popoarele pământului: “la Inzi şi la Ispani şi la Evrei 
eclipsa corespunzând” (Paradiso, XXIX, 101-102). 

Printre documentele relative la acea repiune extremă şi necunoscută era 
și De Situ Indiae et Itinerum in ea văstitate, conţinând o scrisoare a lui Alexandru 
cel Mare către Aristotel [1]. Dintr-un citat din epistola conținută în Meteora lui 
Albert cel Mare (|, 4, 8) Dante află despre un episod în care ar fi fost implicat 


' Versiunea italiană integrală în G. Tardiola, Le meraviglie dell India, Roma, 1991. 





DANTE 


ȘI 
NDIA 


Cu a sa “doctrină care se ascunde/ 
sub vălul versurilor stranii” 
şi cu certitudinea lui de a fi 

numai un copist al lubirii, 

Dante n-a fost un “literat”, 

aşa cum nu au fost “literați” 
rshi-i vedici sau mantraări-i, 

ci un clar-văzător, un mărturisitor 
al adevărului (saryavâdin). 


(Ananda K. Coomaraswamy) 


Alexandru cel Mare în India şi îl foloseşte pentru a construi o analogie: “Acel 
Alexandru în acele părţi calde/ ale Indiei, a văzut deasupra armatei sale/ flăcări 
căzând pe solul tare/ şi se apucă să calce cu soldaţii solul/ ca mai uşor văpaia să 
se stingă/ cât un alt foc nu venea să umple golul,/ aşa venea eterna-nflăcărare” 
(Inferno, XIV, 31-37). În fond, flăcările care în al treilea brâu din cercul al şaptelea 
îi ardeau pe cei violenţi împotriva lui Dumnezeu (blaslemiatorii, cămătarii, 
sodomiţii) îi amintesc lui Dante de Iăcările pe care Alexandru le vedea căzând 
peste oastea sa în părțile calde ale Indiei: erau flăcări care rămâneau aprinse până 
ce cădeau pe pământ, din care motiv Macedoneanul a ordonat soldaților să calce 
în picioare terenul, pentru ca focul să se stingă mai repede fiind izolat. 

" Caracterizarea Indiei ca o regiune destul de caldă revine şi în Purgatorio 
(XXIII, 21-22): *Nu numai eu, ci aste umbre toate/ simt de răspunsul tău mai 
mare sete/ cum de-apă Indul sau Etiopul poate”. Sufletele celor desfrânaţi observă 
că Dante e viu şi ard de dorinţa de a avea de la el o explicaţie de cum ard de sete 
indienii şi etiopienii. 

O altă minune a Indiei cu care Dante e la curent este că acolo cresc 
arbori foarte înalţi: informaţia îi vine probabil de la Vergiliu, după care în acea 
parte extremă a lumii, în vecinătatea oceanului, sunt arbori atât de înalţi încât nici 
o săgeată nu ar putea ajunge în vârf [2]. Dar Arborele Cunoştinţei Binelui şi 
Răului se înalță încă şi mai sus, așa încât ar constitui obiect de minunare pentru 
indieni: “Coroana lui cu atâta se dilată/ cu cât mai sus se urcă,/ că e la Inzi atâta 
de înaltă/ şi-n codrii lor atât de admirată” (Purgatorio, XXXII, 40-42). 

Dar în Purgatoriu sunt şi alți doi arbori (Purgatorio, XXII- XXIII ŞI 
XXIV) care ne trimit din nou la India. Sunt acei care se găsesc aproape de vârful 
muntelui, sub câmpia Paradisului Terestru. Primul arbore este “imaginea reflectată 
şi răsturnată a Arborelui Vieţii, de care sufletelor din Purgatoriu (cosmic) le este 
foame şi sete, dar de care nu pot avea parte şi peste care nici nu pot să se ridice” 


[3], în timp ce al doilea arbore constituie “imaginea răsturnată a Arborelui 


Cunoaşterii Binelui şi Răului” [4]. Astfel, marele erudit anglo-indian Ananda K. 
Coomaraswamy cercetează simbolul Arborelui Răsturnat pe baza descrierilor 
furnizate de texte indiene şi nu numai de ele, pentru că “ideea unui arbore drept şi 
unul răsturnat are o difuzare în timp şi spaţiu care merge de la Platon la Dante şi 
din Siberia până în India şi Melanesia” [5]. Sunt unele elemente care apropie 
descrierea dantescă de cea indiană; de exemplu, asupra primului Arbore răsturnat 
“cădea din stânca înaltă o licoare limpede/ Şi se răspândea pe frunzele de sus” 
(Purgatorio, XXII, 137-138), aşa cum “picături de soma” (soma-savanah) sunt 
pe smochinul din Brahmaloka, descris în Chândogya-upanishad (VIII, 3-4). 
În sfârşit, trebuie să luăm în considerare şi din Purgatorio VII, 74, un 
vers citit şi interpretat în diferite feluri, în care ar fi prezentă , după unii cercetători 
(Scartazzini, Sapegno, Mattalia) sintagma “lemn indic”. Ar fi vorba însă de /ychnis 
indica, o piatră prețioasă citată de Pliniu (Ouidam enim eam dixerunt esse 


Cai 





? Aut quos Oceano proprio gerit India lucos — extremi sinus orbis, 
- arboris haud ullae iactu potuere sagittae (Georg, II, 122-124) 
"A. K. Coomaraswamy, /! grande brivido. Saggi di simbolica ea i, Mi 

. te, L 
“A. K. Coomaraswamy, op.cit. p. 314. Si vede ipblaMilao;. 94 
"A. K. Coomaraswamy, op. cit, p. 333. Pentru o mai am Î i ieri 
i pati pi - plă trecere în revistă a descrierilor 
indiene ale Arborelui Lumii, c/ A. Zucco, 7] significato originario di un 'antica parabola 
(Mahâbharata, XI, 5)e la sua diffusione letteraria e artistica in Oriente e Occidente, Istituto 
di Glottologia, Universită degli Studi di Genova, 1971. | 


ubi aera vincere summum 

carbunculum remissiorem); datorită sclipirilor sale, ea este evocată în descrierea 


văii principilor, ale cărei culori vii şi strălucitoare amintesc de splendoarea 
miniaturilor şi a pietrelor preţioase. 


Printre numeroasele analogii pe care Coomaraswamy le găseşte între 
Commedia şi scrierile sacre ale Indiei. unele ni se par îndeosebi demne de notat. 
Tema “paternităţii solare”, enunțată de exemplu în Shatapatha Brâhmana (|, 
7,6,11) şi prezentă şi în Paradiso (XXII, 116); simbolismul incestului lui Prajâpati, 
soț şi fiu al lui Vâc (Pancavimsha Brâhmana, VII, 6; XX, 14), e identic cu acela 
care se leagă cu definirea Mariei ca “Mama Fecioară, fiica fiului său” (Paradiso, 
XXXIIL,1); cele “trei lumi” (sâ/rvika, râjasika şi tâmasika) în care, după gândirea 
hindusă, se diferențiază manifestarea universală, se întâlnesc în tripartiţia cosmică 
descrisă în Paradiso (XXIX, 32-36); la impoziţia coroanei şi a mitrei, care are loc în 
ritualul hindus al “vivificării regelui”, asistăm şi în Purgatorio (XXVII, 142) etc. 

Şi alţi cercetători ai operei lui Dante s-au referit la India. Dante Gabriel 

Rossetti (1828-1880), bazându-se pe argumentul că “şcolile secrete sunt modelate 
aproximativ după un singur sistem” [6] şi “implică adesea cuvinte ale unor idiomuri 
străine pentru a arunca o lumină asupra acelor arcane pe care nu îndrăznesc să le 
explice deschis” [7], crezuse într-adevăr că silaba sacră OM se regăseşte în două 
versuri din Dante: “care pe chipul oamenilor citeşte OM” (Purgatorio, XXIII, 
32) şi “O, om care porţi onoarea de a şti!” (Rime, 2). Arturo Graf (1848-1913) 
observase că atât Commedia cât şi tradiţia indiană atribuie locurilor binecuvântate 
caracteristici similare: “dacă în pădurea deasă şi divină” (Purgatorio, 2) domneşte 
“o dulce boare şi statornică” (Purgatorio, 7), muntele Meru nu cunoaşte “nici 
negura, nici norii, nici întunericul de nici un fel” [8]. Angelo de Gubernatis (1 840- 
1913), în afară de a fi descris un prototip indian al figurii lui Lucifer [9], identificase 
muntele Purgatoriului cu Vârful lui Adam din insula Taprobane (adică Ceylon), pe 
care harta lui Marino Sanudo o situa în 1320 la limita extrem orientală a pământului: 
“Presupunând că nu este nici o îndoială că Dante situase Purgatoriul într-o insulă, 
crezută pustie, la antipodul lerusalimului, nu mi se pare că este prea multă osteneală 
să descoperim că o astfel de insulă, după părerea lui Dante, ar trebui să fie pământul 
sacru al Seilan-ului” [10]. De Gubernatis avansase şi ipoteza că “peisajul indian” 
[11] era la originea figurii danteşti a carului triumfal tras de un grifon (Purgatorio, 
XXIX, 106-120). Mai puţin sigur în indicarea localizării muntelui Purgatoriului 
era Miguel Asin Palacios: “Care fusese acel munte, nu e uşor de precizat, pentru 
că opiniile sunt diferite: unii îl presupun în Siria, unii în Persia, unii în Caldea, unii 
în India, dar această ultimă locaţie este predominantă” [12]. Giovanni Pascoli 
(1855-1912), căruia Commedia îi dădea “amețeala vechilor cărți ale Indiei” [13], 
schițase o paralelă între principele Siddharta şi Alighieri, Buddha al Europei: “Astfel, 
Shakyia al nostru, ca şi Shakyia indian, eremitul ca şi exilatul la distanță de douăzeci 
de secole, au început prin profunda considerare a mizeriei umane. Eu îl văd pe 
unul stând în extaz la poalele smochinului, ashvarrha ficus religrosa, pe celălalt 
rătăcind în umbra pădurii. Şi se ridică din mizerie, unul pentru a se pierde în 
Nirvana, celălalt pentru a se adânci în Minunata Vălroare. Şi amândoi ies din 
mizerie inspirați să predice tuturor pacea şi iubirea: fericirea” [14]. Ren€ Gucnon 
(1886-1951) îl asemănase pe “Imperator, cum îl concepe Dante, cu Chakravarti 
sau monarhul universal al hinduşilor, a cărui funcţie esenţială este să facă să 
domnească pacea sarvabhaumika, adică extinsă pe tot pământul” [15]. 

Printre studiile recente, ne vom mărgini să semnalăm lucrarea lui Nuccio 
d' Anna asupra tratatului De vulgari eloquentia, în care, pentru a face înțelese 
sensul şi baza hermeneuticii lingvistice a lui Dante, se apelează la un procedeu 
analog indianului nirukta, exemplificat cu un pasaj dintr-un text sanscrit relativ la 
acest procedeu [16]. În Prefaţa studiului autorul avertizează că o mai bună 
cunoaştere a textelor orientale referitoare la simbolismul lingvistic — şi el citează 
ca exemplu, printre altele, şi Zantra hindusă [17] — ne-ar face să înțelegem că 
structura simbolică a operei lui Dante e extraordinar de apropiată de alte culturi 
tradiţionale ale Eurasiei. 


* G. Rossetti, // mistero dell'amor platonico del Medio Evo, Arche , Milano, 1982 (vol. |, p. 

78), 

” Ibidem. | 

* A. Graf, Miri, leggende e superstizioni del Medio Evo, Arnaldo Forni, Bologna, 1980 (vol. ], 
„ 23) 

"A de Gubernatis, Le type indien de Lucifer chez Dante , în “Actes du X Congrts des 

Orientalistes”. Această lucrare, imposibil de găsit, a fost citată de Ren€ Gucnon (L esolerismo 

di Dante, Atanor, Roma, 1971, p. 47), ca şi o altă lucrare a aceluiaşi autor, Dante e | India, din 

“Giornale della Societă asiatica italiana” (vol, III, 1889, pp. 3-19). Vorbind (în L 'esoterismo 

di Dante) despre cei “care ajung până la a presupune că Dante a putut să sufere direct 

influența indiană”, Gucnon se referă la un “extrem de superficial” Essai sur la philosophie de 

Dante (Faculte des Lettres, Paris, 1838), al cârui autor, Antoine Frederic Ozanam, observă în 

Commedia o influenţă indiană, afară de cea islamică. 

' A. de Gubernatis, Dante e 1 'India, cit. p. 10, 

A, de Gubernatis, Dante e / India, cit, p. 15, | 

'2 M, Asin Palacios, La escarologia musulmana en la Divina Comedia, Hiperion, Madrid, 

1984, p. 195, | 

» GQ. Pascoli, Prefazione alla Prolusione al Paradiso, în Prose, vol, II, Scritti danteschi, 

Sezione II, Mondadori, 1957, p. 1578. 

"1 [bidem 

'*R. Guenon, op. cir., p. 62. 

N. d'Anna, La saplenza nascosta. Linguaggio e simbolisma in Dante, Roma, 2001, pp. 43- 

7 N, d'Anna, op.cit, p. 10, 

Când Dante a scris Commedia domnea la Delhi o dinastie afgană de 
origine turcă [18], aceea a Khalgi-lor, inaugurată de Gialâl ud-Din Firuz (1290- 
1296). La moartea lui, Alâ'ud-Dîn Khalgi Muhammad Shâh (1296-1316) a 
recucerit Gujârat, iar în 1303 a pus stăpânire pe Chittoor, în Rajasthan. Sub 
domnia lui Alâ” ud-Din, Sultanatul din Delhi a supus aproape toate regatele hinduse 
de la sud şi de la vest, transformându-le într-un imperiu subcontinental, atingând 
astfel culmea puterii politice, a splendorii culturale şi a prosperității economice. 
La moartea lui Alâ” ud-Din, tronul a fost uzurpat de Khusraw Khân, un curtean 
apostat al Islamului, care aruncă regatul în anarhie, până când în anul 1320 a fost 
salvat de Ghâzi Malik Tughluq, care a instaurat un guvern exemplar, dar destinat 
să dureze puţini ani (1320-1325). Între 1253 şi 1325, într-un arc de timp care 
coincide cu viaţa lui Dante, a activat în sultanatul de Delhi Amjr Khusraw Dihlawi, 
un poet faimos format la şcoala marelui shaykh Nizâm ad-Dîn Awliyâ (m. 1325), 
figură importantă din Cishtiyya, ordinul inițiatic fondat de Mu'în ud-Dîn Hasan 
Cishti (1142-1236). 

Despre toate acestea Dante ştie puţin sau nimic. Dar şi în India trebuie 
să fi existat informaţii despre Dante până la sfârşitul secolului XIX, când difuzarea 
limbii engleze a favorizat pentru cercetătorii indieni contactul cu literaturile 
europene. “Apoi, prin simpla coincidență, omul care în calitatea de expert a consiliat 
la East India Company, într-un document celebru asupra învățământului în India 
din 1834, nu numai folosirea limbii engleze ca mijloc de exprimare în birouri, în 
tribunale şi în şcoli, dar şi în învăţarea ştiinţei, filosofiei, a medicinii şi a economiei 
politice europene, adică Lordul Macaulay, era un pasionat admirator al poeziei lui 
Dante şi în consecință e improbabil ca nu numai studiul său asupra poetului (în 
Criticism on the principal italian writers, 1824), ci şi celebra sa paralelă între 
Dante şi Milton (Edimburg Review, august 1825) să fi scăpat cercetătorilor indieni 
ai literaturii engleze şi să nu fi constituit una dintre primele lecturi critice, dacă nu 
chiar prima, asupra lui Dante, pentru un începător în literatura italiană...” [19]. 

Astfel au apărut poeţi şi prozatori care au întreprins studierea limbii italiene 
ca să-l poată citi pe Dante în original. Printre aceştia trebuie citat înainte de toate 
marele poet bengalez din sec. XIX, Michael Madhisudan Datta (1824-1873), 
autorul primului poem epic în limba bengaleză, Meghanarh-Badh (1862), în care 
se reliefează influența lui Dante “mai ales în concepţia Infernului şi în actualizarea 
acestei concepții în termeni descriptivi, geografici şi topografici” [20]. Tot din 
Commedia se inspiră şi un poem filosofic al lui Hemachandra Vanyopadhyaga 
(1838-1903), Chhayamayi (1880), în care păcătoşii sunt aşezaţi în diferite zone 
ale Infernului după păcatele lor. Acelaşi autor, pe de altă parte, recunoaşte explicit 
datoria sa față de Dante. Rabindranath Tagore (1861-1941) a publicat chiar la 
vârsta de 16 ani un articol asupra lui Dante (şi unul asupra lui Petrarca). Shri 
Aurobindo (1872-1950) a studiat neîntrerupt Commedia, propunându-le tinerilor 
săi discipoli, care compuneau poezii (în bengali sau în engleză), modelul lui Dante, 
Milton şi Goethe. Fratele său, Manmohan Ghose (1867-1924), cercetător al 
literaturii europene, avusese printre prietenii săi de studii pe Laurence Binyon 
(1869-1943), traducător în engleză al lui Dante. Poeta Toru Duft (1856-1877) a 
scris un comentariu critic la Commedia tradusă de Antonio Deschamps. O altă 
poetă care trebuie menţionată pentru interesul nutrit pentru Dante este Sarojini 
Naidu (1879-1949), “privighetoarea Indiei”; ea a fost prima femeie care a prezidat 
Congresul Naţional Indian şi a guvernat, după independenţă, statul Uttar Pradesh. 
Dinesh Chandra Datta a tradus Bhavagad Gita în terține danteşti şi a scris un 
sonet A Dante [21]. Vom termina această scurtă trecere în revistă citându-l pe 
Muhammad Iqbal (1873-1938), cel mai mare poet contemporan al Indiei 
musulmane, autor între altele al unui Jâved-nâma în limba persană care se 
inserează în tradiția poemelor asupra Ascensiunii nocturne a Profetului Muhammad, 
amintind în acelaşi timp de călătoria celestă a lui Dante. Iqbal “a fost influenţat 
mai ales de cele trei mari Divine Comedii ale Occidentului, aceea dantescă 
(cunoscută de el în traduceri engleze), aceea miltoniană şi aceea goetheană [22]. 
In acelaşi an (1932) în care a fost publicată la Lahore Jâved-nâma, a ieşit tot la 
Lahore, în revista “Muslim Revival”, un articol al unui puţin cunoscut Inayat 
Ullah asupra cercețărilor efectuate de cercetătorii europeni privind fundamentele 
orientale ale Divinei Comedii [23]. 

Să terminăm cu o curiozitate. Nu cunoaştem traduceri ale lui Dante în 
sanscrită; există totuşi un fragment din Infern (episodul Contelui Ugolino din 
cânturile XXXII-XXXIII) tradus în sanscrită de... un italian: academicianul Arturo 
Farinelli (1867-1948). 


Claudio MUTTI [24] 


(Versiunea românească aparține autorului) 





'* În capitolul /ndia din Enciclopedia dantesca = Istituto della Enciclopedia Italiana, Roma, 
1971, vol. III, p. 420, Adolfo Cecilia scrie într-adevăr că “în timpul lui Dante regiunea (..) 
era practic toată sub domnia arabă”, 

» Ghan Shyam Singh, Soarta lui Dante în India, în Enciclopedia dantesca, p. 421. 

 Ghan Shyam Singh, loc. cir. 

" Tradit. în Ghan Shyam Sing, op. cit, p. 423. 

A. Bausani, în M, lqbal, // poema celeste, L. da Vinci, Bari, 1965, p. 34. Asupra lui Iqbal, 
cf, C. Mutti, Avium voces, Edizioni all'insegna del Veltro, Parma, 1998 pp. 53-59. 

» G, Galbiati, Dante e gli Arabi, în AA.VV,, Studi su Dante, Hocpli-Milano, 1939, p. 195. 
+ Editor al revistei Eurasia, unde a apărut dintâi acest articol, | 















TRAGICA ISTORIE A 


lată, în versiune românească (Răzvan Codrescu), fragmentul transpus în 
sanscrită de eruditul italian Arturo Farinelli (nf, XXXII, 124-139, şi XXXIII, 1-90), la 
care face referință d-l Claudio Mutti în finalul textului anterior. 

În al doilea brâu din cercul al nouălea al Infernului, numit Antenora (după 
numele prințului troian care şi-a trădat cetatea), se chinuiesc frădătorii de patrie. Aceştia 
sînt prinşi în gheață pînă la git, într-un lac atit de înghețat încît, chiar munții — 
Tambernicchi şi Pietrapana — de s-ar prăbuşi peste el, “nici pe la margini gheața n-ar 
trosni”. 

Cîntul XXXII se încheie cu imaginea terifiantă a unui cap care-l roade veşnic 
pe un altul din faţa lui: este vorba de contele Ugolino della Gherardesca (m. 1289), guelf, 
care se răzbună astfel în eternitate pe duşmanul său de moarte, arhiepiscopul Ruggieri 
degli Ubaldini (m. 1295), ghibelin (povestea lor — una dintre cele mai cutremurătoare 
din tot Infernul continuă în cîntul următor; pentru detalii, c/. Villani, Cron., VII, 128). 
Scena îi aduce aminte lui Dante de legendarul Tideu (unul dintre cei 7 regi porniţi contra 
Tebei), care rosese capul adversarului său Menalip (după ce fusese rănit de moarte de 


către acesta), 
Ugolino îi povesteşte lui Dante cumplitul sfîrşit al său şi al descendenților săi 
(doi fii şi doi nepoți de fiu), închişi şi lăsaţi să moară de foame în turnul Gualandi, 31 Cu-a lor cățele iuți şi crude foarte, 
comparat aici cu colivia întunecată în care vinătorii țin păsările de pradă — șoimii, în Gualand, Sismondi şi Lafranchi-aveau 
speță — la vremea năpirlirii, supranumit de atunci Torre della Fame (“Turnul Foamei”). întiii haita spre vînat s-o poarle. 
Este celebră şi diatriba lui Dante la adresa Pisei (v. 79 şi urm.), cetate care 34 Și parcă-n goana lor se policneau 
ruşinează, prin degradarea ei morală, “pe cei din mîndra ţară a lui si” (în original: ... le tatăl şi fiii, iară colți de ciine 
genti/ del bel paese lă dove'l si suona, “norodul/ din frumoasa țară unde si [da] răsună”), în carnea lor tăioşi se înfigeau. 
adică din întreaga Italie. (R. C.) 37 Şi ochi făcînd spre ziua cea de miine, 
în somn mi-i auzii pe fiecare 
Cintul XX XII din fiii mei cerşind cu lacrimi piine. 
40 Drept crud te-aş ţine de n-ai fi în stare 

124 Ne-ndepărtasem cînd, în grea strînsoare, să înţelegi amara-mi presimţire: 
zării în scoc doi osindiți părind de-acum nu plingi, au cînd vei plinge oare?! 
că unul cuşmă pe cel 'lalt îl are; 43 lar cînd, treziți din somn cu îngrozire, 

127 cum dintr-o piine muşcă cel flămînd, al hranei ceas se-apropia să bată, 
aşa cel mai de sus îşi înfipsese creştea-ndoiala-n cuget şi-n privire; 
din spate dinţii-n cel mai jos şezînd. 46 ci poarta turlei auzii deodată 

130 Nu altfel îmi închipui că-i rosese c-O ferecau, drept care mă uitai 
Tideu lui Menalip tăiatul cap spre fiii mei, cu vocea sugrumată. 
de cum trudeau acele fălci sumese. ; 49 Eu nu plingeam, ci-ncremenisem, vai, 

133 “O, tu, ce-n chip de fiară eşti casap dar ei plingeau, şi Anselmuccio-al meu 
şi-arăți pe cel muşcat atita ură, îmi zise: “Tată, ce te uiţi? Ce ai?” 
zi-mi pentru ce”, grăii, “de-aici cînd scap, 52 Dar tot n-am plins, nici glas n-avul-am eu, 

136 de ai temei să-l toci aşa în gură, în acea zi, nici noaptea următoare, 
aflînd ce nume-aveţi, şi-al lui păcat, ci pin” la noii zori tăcui mereu. 
în lume eu spovada pe măsură 55 Iar cînd miji din nou zgîrcitul soare 

139 să-ți răsplătesc, dacă-a vorbi mi-e dat!" în temnița durerii şi-mi văzui 

pe patru chipuri propria-nfăţişare, 
Cîntul XXXIUII 58 să nu-mi muşc pumnii zău că nu Putui ă 
ci ei, crezind că foamea e de vină, 
sărind strigară: „Iată, dacă nu-i 

1 Din cruntul lui festin, cel păcătos 61 alt chip, ne-ar fi durerea mai puţină 
se-opri atunci şi gura-nsîngerată să muşti din noi, căci carnea ce ne-ai dat 
şi-o şterse-n părul celui veşnic ros. de foame drept ar fi acum să-ţi ţină! ”. 

4 Apoi rosti: “Durerea ne-mpăcată 64 Spre-a nu-i mîhni mai mult, m-am stîmpărat 
mi-o iscodeşti, al cărei gînd mă doare şi-am tot tăcut, O zi, şi încă una... 
şi-aşa, necum s-o mai şi deapăn toată. O, de pămintu-atunci s-ar fi crăpat! 

7 Dar ca să-i fie liftei trădătoare, 67 A patra zi, tirîndu-se întruna, 
la care rod, sămînţă de ocară, îmi zise bietul Gaddo: „„ Tată-al meu, 
din jale grai vedea-vei cum răsare. de ce mă laşi? ”, şi pentru totdeauna 

10 Nu ştiu nici cine eşti, nici cum coboară 70 închise ochii; apoi văzut-am eu, 
făptura ta pe-aici, dar florentin precum mă vezi, şi ceilalți cum căzură, 
socol, din vorba ta, că poți fi doară. spre ziua-a şasea, chinuiţi din greu. 

13 Eu conte-am fost, pe nume Ugolin, : 73 Cătam orbit topita lor făptură, 
şi-acesta-i Ruggieri, arhiereu şi două zile, morți, i-am tot strigat: 
din care-afla-vei de ce muşe hain. apoi ca chinul foamea fu mai dură”. 

16 Cum, deşi-n el m-am încrezut mereu, 76 Zicînd acestea, prinse încruntat 
în lanţuri cu urzelile-i m-a pus, să muşte iarăşi pin” la os, ciineşte, 
și-n groapă-apoi, nu-i lipsă-a spune eu. din ticăloasa țeastă de prelat. 

19 Dar altceva nu ştii şi trebui spus, 79 Ah, Pisa, cuib de-ocară ce-njoseşte 
şi-anume felul crud al morţii mele, pe cei din mîndra ţară a lui si, 
spre care-acesta nemilos m-a dus, cît nimeni din vecini nu te stîrpeşte, 

22 Printre-ale turlei şoimilor zăbrele, 82 0, de Capraia şi Gorgona-ar fi 
ce de la mine-a foamei fu numită, îi s-astupe gura Arnului şi-ndată 
și-n care şi-alții-or da de cazne grele, să [i se-nece lifiele de vii! 

25 mai multe dăţi văzusem înnoită 85 Căci chiar ştiind că vei fi fost trădată 
a lunii față, cînd un vis avui 4 de Usgolin cu-acele trei castele, 
ce-mi desluşi amarnica ursită, nu se cădea să-i pierzi sămiînţa toată. 

23 Pe-acesta-n chip de staroste-l văzui, 38 Străini erau prin virsta lor de rele, — 
pe muntele ce Lucca o desparte 0, nouă Tebă! — Uguccion, Brigate 


de-ai Pisei ochi, vinind şi lup, şi pui. şi ceilalți, spuşi în stihurile mele... 

Către Biblioteca Academiei din București mi-am 
indreptat prima oară paşii acum opt ani. Voiam să aflu ecoul 
pe care Expoziţia Jubiliară din 1906 (organizată în Parcul 
Carol, pe atunci Dealul Filaretului) l-a trezit în presa vremii. 
Atât şi nimic mai mult. Din fericire, o dată ajuns acolo, o 
doamnă binevoitoare (şefa de sală) m-a scutit de efortul unei 
căutări — cel mai probabil fără rezultat. Cu un gest devenit 
aproape reflex, a sunat la Cabinetul de Stampe, apoi mi-a 
recomandat o persoană care peste cinci minute avea să 
coboare în hol. Cel puţin aşa mi s-a spus! Aşteptarea a durat, 
ce-i drept, mai mult decât fusesem anunțat. Dar avea să 
merite din plin: de pe coridoarele impersonale ale Bibliotecii, 
şi-a făcut apariția un domn care, din spatele unei modestii 
afişate ironic-nonșalant, m-a fulgerat cu o privire iscoditoare, 
Apoi s-a prezentat: Emanuel Bădescu. 

De la acea primă întâlnire au trecut opt ani, însă n- 
am uitat nici acum voluptatea malițioasă cu care mi-au fost 
„demontate”, rând pe rând, certitudinile (?) pe care le aveam 
în legătură cu istoria Bucureştilor. E drept că şi răsplata a fost 
pe măsură: după „rechizitoriul” de rigoare, a urmat satisfacția 
de a fi descoperit mai mult decât eram pregătit să aflu: o 
hartă a expoziţiei, câteva texte inedite, ba chiar volume cu 
fotografii de arhivă... 

Ajuns în Bucureşti pe la sfârşitul anilor '50 ai 
secolului trecut, Emanuel Bădescu (n. 25 august 1952, 
Corabia) urmează cursurile Liceului “Gh. Şincai”, pentru ca 
apoi să opteze pentru Facultatea de Istorie. Din pricina 
„dosarului” (provenea dintr-o familie de deţinuţi politic) care 
îi incrimina “originea nesănătoasă” („şi Ana Pauker avea 

«origine nesănătoasă», dar asta nu a împiedicat-o să ajungă 
ministru de Externe”, îmi spune ritos), i s-a interzis să intre în 
examen. Astfel, se angajează ca merceolog pe un şantier de 
construcții, până când şeful de cadre („un evreu, fireşte”) îi 
depistează dosarul şi îl dă afară. Pentru un scurt răstimp 
lucrează ca ajutor de pictor scenograf la Teatrul Naţional. 
Apoi, la recomandarea lui Mircea Puşcașu (prieten de familie, 
socrul sculptorului Constantin Baraschi). va ajunge la Șerban 
! Cioculescu (fostul directoral Bibliotecii Academiei). și astfel 
toate tribulaţiile sale iau sfârşit. Din 1978 este angajat la 
Cabinetul de Stampe, unde lucrează până în prezent. 


„Pasiunea „organică” pentru istorie nu I-a părăsit 


însă niciodată. Abia după căderea comunismului va reuşi să- 
şi finalizeze studiile de specialitate (licenţa în Istorie modemă 
și contemporană). „A m fost un student bătrân, dar am absolvit 
cu brio”, mi-a mărturisit, nu fără o umbră de regret pentru 
anii în care i s-a interzis să-şi urmeze vocaţia. Pentru a 
compensa ingratitudinea vremurilor, avea să cerceteze „pe 
cont propriu”, timp de decenii, cele mai controversate 
perioade din trecutul umanităţii. Având acces la cărți, reviste 
şi imagini interzise, sau pur şi simplu necunoscute 
„profanilor”, Emanuel Bădescu deprinde gustul pentru istoria 
doctrinelor politice, De la Platon („Republica e cartea cea 
mai fascinantă a omenirii”) la Marx („personalitate uriașă, 
greu de clasat, părintele nazismului şi comunismului, şi pe 
deasupra antisemit”), e fascinat, ca şi odinioară E. M. Cioran, 
de raportul dintre Istorie şi Utopie. Altminteri, e un om cât se 
poate de rațional. Membru fondator al Partidului Naţional 
Liberal (după evenimentele din decembrie *89), se consideră 
„un conservator prin gândire, prin mentalitate, prin formaţie” 
şi un adept necondiţionat al Monarhiei: „Toţi indivizii care se 
bat cu pumnii în piept că sunt republicani sunt fie iresponsabil, 
fie trădători. Nu există cale de mijloc. Soarta unui stat 
transformat în republică este dispariția”. Așa se explică 
admiraţia pe care Emanuel Bădescu o nutrește pentru 
popoarele nordice, adică pentru „cei care, fără să aibă nevoie 
de o mişcare legionară, ştiu să-şi conserve identitatea”, 
Ceea ce i-a creat renumele printre specialişti a fost 
pasiunea constantă pentru istoria Bucureştilor — de care s-a 
apropiat, cum e și firesc, prin colecția de stampe a Bibliotecii 
Academiei, dar şi prin lectura asiduă a marilor istoriografi 
(G. D. Florescu, Frederic Dame, lonescu-Gion, Constantin 
Giurescu şi alţii). De altfel, nici nu era greu să te îndrăgostești 
de un București „colorat” (aşa cum îl prezentau 
cromolitografiile din anii 1900-1910), dat fiind că „nuanţa” 
dominantă a epocii comuniste era... cenușiul. E drept că 
simpla cercetare a istoriei orașului implica o notă subversivă, 
deoarece „istoria Bucureştilor se confundă cel mai adesea 
cu istoria bisericilor”. Numai că documentele arată fără 
echivoc faptul că, începând cu secolul al XIX-lea, s-au 

„Bucureşteanul, oricât ar fi de vesel, în sinea lui este un om foarte trist. Fiindcă are ambitia să 


fie la fel de bogat precum magnații din Londra, dar constată că nu se poate! Are ambiția ca oraşul lui 
să arate ca Viena sau ca Parisul şi vede că nu se poate! Vrea ca şi Bucureştii să fie o capitală a modei, 
aşa cum e Milano, dar nu se poate! Și aşa mai departe...” (Emanuel Bădescu) 


demolat zeci de biserici în Bucureşti! Pretextul cel mai frecvent 
invocat era „sistematizarea oraşului”. Astfel, pradă elanului 
(„maniei”) constructivist(e) aveau să cadă biserici, clădiri 
vechi. localuri. spitale, monumente etc. Cele mai funeste 
perioade din acest punct de vedere au fost „domnia” lui Carol 
al I-lea, respectiv dictatura lui Ceaușescu („Bucureştii au 
avut doi mari distrugători: Carol al II-lea şi Ceauşescu”), 
5 Gi asta nu e tot: dacă ne uităm cu atenţie în jur, 
constatăm că istoria se repetă (fie şi la scară redusă), cu singura 
diferență că acum clădirile vechi sunt lăsate să se degradeze 
singure, şi abia apoi sunt demolate! Explicaţia profund-amară 
pentru acest fenomen este „lipsa de respect față de propriul 
trecut; nu avem cultul istoriei: fiecare generaţie o ia de la zero. 
[...] Cred că suntem singura naţiune din Europa, şi probabil din 
lume, care îşi regândeşte de fiecare dată istoria”, Aşa ss explică 
de ce acest oraş (deşi atestat de mai bine de cinci sute de ani) 
nu abundă în monumente şi vestigii reprezentative pentru 
fiecare epocă istorică. 

„Încă nu avem o istorie nepătimaşă a Bucureştilor”, 
consideră Emanuel Bădescu. O istorie în care să se 
consemneze, de pildă, rolul pe care l-au avut, de-a lungul 
vremii, „populaţiile care au trecut prin oraşul acesta, şi care 
şi-au pus amprenta asupra lui, din toate punctele de vedere”. 
Bunăoară, comunitatea evreiască a contribuit semnificativ la 
dezvoltarea economică a oraşului, dar, prin legăturile 
comerciale deosebite cu Apusul, a impus „mimetismul față 
de Occident”. (Cine crede că mimetismul a fost adus de tinerii 
reveniţi în țară de la studii, acela va suferi o dezamăgire!) Sau, 
altminteri: „Vorbim mereu de «Micul Paris», dar uităm de 
arhitecţii francezi care au făcut «Micul Paris»!”, 

Printre personalităţile de care Emanuel Bădescu se 
simte legat profesional şi afectiv se numără George Potra 
(căruia i-a fost „un fel de discipol”), Nicolae Vătămanu, Paul 
Cernovodeanu, dar şi Cornelia Bodea (căreia îi datorează 
pasiunea pentru studiul istoriei), sau singularul Nicolae 
Steinhardt, pe care l-a cunoscut „în perioada lui antisemită”, 
Pe Părintele Nicolae („nu-i plăcea să i se spună pe numele 
evreiesc”) şi-l aminteşte „umblând cu o cruce pe piept, care- 
i dădea aerul unui Inchizitor”. Prin rafinamentul cu care își 
susținea ideile, trezea în adversarii săi un amestec de 
perplexitate și admiraţie: „Nimeni însă nu îndrăznea să-l acuze 
de antisemitism, fiindcă omul era evreu”... 

Autor al unui număr semnificativ de articole pe teme 
istorice (peste cinci sute), apărute în publicaţii precum 
Cotidianul (între 1991-1997), Formula As (din 1990 până în 
prezent), Magazin Istorie (din 1982 până în prezent), Ziarul de 


Duminică (din 1998 până în prezent), Emanuel Bădescu a 
contribuit şi la redactarea unor volume, cum ar fi monografia 
dedicată marelui om politic liberal lon Inculeț (împreună cu 
doamna Antonina Inculeț). sau Scurtă istorie a regalității în 
România, respectiv Nicolae Ionescu. Bucureştii de altădată 
(împreună cu lulian Voicu). A mai scris comentarii pentru 
primele două volume din deja faimoasa Bucureştii în vremea 
lui Carol I (distinsă cu Premiul de Onoare al Uniunii 
Scriitorilor pe anul 2006), iar ca „solist la masa de scris” a 
conceput textele la volumul de fotografii / Decembrie 1918. 
Alba lulia-Bucureşti şi a imaginat o Istorie a Imnurilor 
Naţionale la Români (Editura Cadmos, Bucureşti, 2008), în 
care, după propria-i mărturisire, s-a folosit de subiect „ca de 
un pretext pentru a putea emite nişte judecăţi de valoare [nu 
dintre cele mai comode — n. mea) cu privire la Istoria 
Românilor”. Din agenda de autor nu lipsesc nici proiectele: 
un volum de portrete-evocări ale unor personalităţi care l-au 
fascinat de-a lungul vremii (Vodă Mavrâgheni, Vodă Caragea, 
Tudor Vladimirescu, C. A. Rosetti, C. Pop de Szatmari etc.), 
dar şi o carte intitulată Bucureştii subt Guvernul 
Vremelnicesc, care e deja în curs de apariţie la o editură 
bucureşteană. 

Faustic prin pasiunea „fără sațiu” a cunoașterii, 
dar şi metistofelic prin malițiozitatea rafinată a subminării 
falselor „evidenţe”, Emanuel Bădescu e o personalitate 
paradoxală. La Bibliotecă e iubit, invidiat şi tolerat în acelaşi 
timp. În cele din urmă, colegii s-au obişnuit/resemnat cu 
stilul său original de lucru, discuţiile interminabile şi fumul 
de țigară care îl înconjoară mereu ca o aură. E considerat 
exemplarul insolit al unei specii rare, sau pe cale de dispariţie: 
un om al cărții, care a biruit birocraţia „de neînvins” a 
Sistemului. În ce mă priveşte, rareori am întâlnit un om cu 
care să pot discuta mai lejer despre aproape orice: muzică, 
filosofie, literatură, poezie, istorie, arte plastice, dar şi subiecte 
spinoase, cum ar fi istoria masoneriei, asasinate politice, 
lovituri de stat, revoluţii etc, 

Misiunea lui la Cabinetul de Stampe (cu care s-a 
identificat şi care va ajunge, probabil, să-i poarte numele) 
este de a asigura accesul la memorie celor încă dornici de a 
cunoaşte o istorie nefalsificată de ideologii sau de alte 
comandamente „politic corecte” ale momentului. 


Alexandru Valentin CRĂCIUN 


Foto; Eugen Costache 

Cum poți rezuma, într-un scurt articol, lunga 
suferință a unui om care ani de zile a fost urmărit, 
hăituit şi chinuit de fosta Securitate comunistă? ŞI 
câte astfel de articole ar trebui scrise pentru sutele, 
miile de oameni ostracizaţi şi martirizaţi în perioada 
comunistă —  discreționară, torţionară Şi 
concentraționară? 

Am în față un morman de pagini, prinse în 
dosare, pe care familia celui care a fost pictorul 
bisericesc Vasile Pascu, absolvent al Academiei de 
Belle Arte în 1934, elev al lui Octav Băncilă, mi le-a 
pus la dispoziţie pentru edificare. Fiecare pagină este 
demnă de luat în seamă dintr-un context ce, 
deopotrivă, ne împrăştie şi ne adună înţelegerea şi 
reculegerea. 

Ce e de ales, ce e de cules, pentru ca înțelegerea 
cititorului să fie cât mai răspicată şi mai adevărată? 
Declaraţii, reveniri, adăugiri, fişe de urmărire, 
percheziţii, inventare, scrisori interceptate şi 
confiscate, anchete, interogatorii, mărturisiri smulse 
cu japca, o întreagă avalanşă de acuze pe care un 
regim despotic şi ateu le-a aruncat cu ghiotura peste 
capul unui om a cărui singură “vină” a fost aceea de 
a-şi fi păstrat, nealterate, sentimentul patriotic şi 
credința în Dumnezeu. 

Ar suna a rimă dacă viaţa celui năpăstuit nu ar 
fi fost transformată de cerberii comunişti în ruină. 

Din noianul de aberaţii devenite, în mâna 
anchetatorilor şi judecătorilor, foarte grave acuzaţii, 


PALMA SFÎNTULUI NICOLAE 


Da, palma Sfintului Nicolae răsună şi azi în urechile credincioşilor ortodocşi. Blindul arhiereu 


PUNCTE CARDINALE 


extragem câteva, ce depăşesc, prin enormitate, până şi 
cea mai simplă logică întru dreptate. 

În piaţa istorică din Focşani a pictat o troiță, pe 
care a înconjurat-o cu un gard de fier. Cum e 
interpretată, în rechizitoriul de condamnare, această 
împrejmuire? “Gardul de fier e un simbol al hoardelor 
legionare folosit în alegerile parlamentare. Inculpatul a 
fost legionar, vedeţi pagina cutare şi cutare din dosar”. 

La Biserica Sfinţii Împărați Constantin şi Elena 
din Iaşi i-a pictat pe Arhanghelii Mihail şi Gavriil, în 
dimensiuni mari, folosind multă culoare verde. “Verdele 
e culoare legionară, pictorul şi-a demascat influenţa din 
tinerețea Legiunii, punîndu-l la această pictură pe seama 
viziunii şi rugăciunii”, 

La nu ştiu care biserică din Cluj sau din Adjud le- 
a vorbit enoriaşilor despre pictura bizantină şi exprimarea 
ei creştină. “Nu avea autorizaţie să țină predici în 
biserici, contrazicând cu idei despre creştinism drumul 
nostru spre comunism”. 

Îţi stă mintea în loc cât de puțină minte aveau cei 
ce i-au “interpretat” picturile şi i-au răstălmăcit 
rugăciunile! Puţină, în sensul de nesecată baltă de 
nemernicie şi permanent izvor de ticăloşie. Rezultatul? 
După ani în care zi de zi i-a fost observat fiecare pas, 
fiindu-i notat cu obstinată înverşunare, în 1970 a fost 
arestat, iar în 1971 condamnat la 10 ani, pentru 
infracțiunea de propagandă împotriva orânduirii 
socialiste. Bolnav şi prăpădit, de undeva norocul i-a 
mijit şi, după ““doar” doi ani de închisoare, s-a bucurat 

de eliberare. Ca urmare a nenumăratelor intervenții şi 
memorii ale familiei, regimul comunist l-a “iertat”, 
fiind în 1972 grațiat. 

Ce rime absurde de poezie mă împresoară, 
descriind această proză veridică, ce mă înfioară! 
Alături de soţia sa, Ana, subiectul meu de nebunească 
versificare era tatăl a cinci copii cărora trebuia să le 
dea de mâncare. 

Ce a rămas din viaţa lui, trăită sub cnut, şi lupta 
pentru ortodoxie, care i-a fost veşnic scut? 

107 biserici pictate în tehnicile ulei, tempera, 
frescă şi ceară. Cifră ce nu i-a fost povară şi e de 
necrezut pentru duşmănia în care s-a zbătut. 

107 biserici! Oare acest număr zdrobitor ne va 
duce spre un gând odihnitor, în care să privim cu 
cucernicie ceea ce pentru Vasile Pascu a fost o 
adevărată silnicie? 

Se vor împlini luna viitoare 100 de ani de la 
naşterea lui într-o viață atât de greu trecătoare. Va fi 
27 ianuarie 2010. Poate că pe unii dintre noi memoria 
ne va petrece şi îi vom aprinde o lumânare în semn 
de comemorare. 

A fost un om atât de credincios, încât merită 
un gând pios, pentru oricare dintre noi, oricât am fi 
copleşiți de nevoi. 

__ Dumnezeu să-l ierte şi să-l odihnească în 
Impărăţia Sa Cerească. 


Gelu NETEA 

l-a pălmuit în plin Sinod Ecumenic pe Arie, ereticul veacului al 4 lea, care nu s-a lăsat convins de cele 
cîteva sute de teologi și ierarhi dreptmăritori să renunțe la învăţăturile sale greşite despre persoana 
Mîntuitorului. Atunci, ultimul argument (care pare destul de necreştinesc) a fost bătaia. Bătaie care a fost 
aplicată de către cel mai blînd păstor al creştinilor de atunci, şi care a fost — între altele — expresia 
imposibilității continuării dialogului cu înverşunatul eretic... 

Să fim cinstiţi: ce satisfacție ne produce, încă, această palmă! Este contrazicerea perfectă a 
opiniei prin care creştinii sînt consideraţi nişte blegi, nişte molatici, oameni fără atitudine Şi coloană 
vertebrală. Însă lucrurile devin din ce în ce mai serioase, căci în ziua de azi au apărut destui teologi, preoți 
şi călugări care ar urma exemplul răsunător al ilustrului lor predecesor, De fapt, îl urmează ei — dar cu 
vorba (deocamdată), Tună și fulgeră împotriva ereticilor închipuiţi sau reali, anatemizează la grămadă, 
dau note de bună purtare... ortodoxă, împart afurisenii pe bloguri, bagă lumea în sperieți prin teoriile 
conspirației și uită să îndrepte acolo unde au greşit. Infailibili, tranșanți, luptînd tot timpul cu duşmani 
invizibili, demontînd cu ușurință macabrele conspirații masonice (ca aceia care dezleagă rebusuri prin 
metrou, în drum spre serviciu), aceşti fraţi ai noştri şi l-or fi luat ca temei, probabil, pe Sfîntul Nicolae. 

Da, prieteni, dar ce distanță enormă între aceste două situaţii...! Sfintul Nicolae a dus — şi pînă în 
acel moment, dar și după — o viaţă exemplară, de sfințenie, de dărnicie, de jertfă şi de ascultare, Avea 
Nichita Stănescu o vorbă: „Toţi ar vrea să scrie ca Eminescu, dar nimeni nu ar fi dispus să-i trăiască 
viața...” Întorcîndu ne la ale noastre. putem spune, parafrazind, că „Mulţi ar arde de nerăbdare să dea 
palma pe care a dat-o Sfintul Nicolae, dar extrem de puţini ar fi cei care ar avea şi îndreptățirea morală să 
o facă...” Și asta pentru că lucrurile de atunci nu mai seamănă deloc cu cele din ziua de azi. In plus, palma 
a răsunat după un timp îndelungat de convorbiri, discuţii, argumente, rugăciuni şi posturi aspre. Pe cînd în 
zilele noastre? Acuzaţiile vedem că plouă cu toptanul, „sfinta” inchiziţie ortodoxă s-a pus pe treabă, iar 

AR RE ROSTIREA CREȘTINĂ 
O CARTE DESPRE ROSTIREA ( EŞ NA 

La Editura Christiana a apărut cartea alcătuită de d-na Gabriela Moldoveanu şi intitulată Când 
cuvintele sunt de la Cuvântul. Ce şi cum vorbesc creştinii între ei şi unii despre alții. 

Citez de pe coperta finală a cărții: „Aşezată pe stâlpii de lumină teologică și duhovnicească 
reprezentaţi de scrierile Părintelui Dumitru Stăniloae şi de cele ale leroschimonahului Daniil de la Rarău 
(Sandu Tudor), cartea de faţă, alcătuită de autoare atât din texte proprii, cât şi din texte «cuminecătoare» 
atent antologate, ne odihneşte în «poala liturgică» a cuvintelor care se cer după Cuvânt, aducându-ne 
aminte, prin pilde vii, că adevărata comunicare, creştineşte vorbind, este întâi de toate cuminecare, 
impărtășire tainică întru Mângâietorul, Duhul Adevărului, Care suflă unde vrea și sfinţeşte unde suflă” 

Autoarea mă îndatorează introducînd în cuprinsul volumului şi o exegeză „în viziune liturgică” a 
cărții mele de poezii Răsăritenele iubiri. Fals tratat de dezlumire (Editura Christiana, Bucureşti, 2002), 
recenzie apărută mai demult şi în paginile Puncterlor cardinale. Tot în Puncte cardimle au mai apărut, 
de-a lungul vremii, şi alte texte incluse în carte şi purtind aceeaşi semnătură. | 

Spicuiesc din cuprinsul volumului: În poala Dumnezeieştii Liturghii (Gabriela Moldoveanu); Fiul 
lui Dumnezeu, împlinitorul operei de mântuire (Pr. Prof. Dumitru Stăniloae); Puterea revelatoare a cuvântului 
omenesc (Pr. Prof. Dumitru Stăniloae); Sfinţita-Rugăciune (Gabriela Moldoveanu); Sfânta mucenicie a 
lucrării poetului împreună cu Cuvântul. leroschimonahul Daniil Tudor — întreită prescură (Gabriela 
Moldoveanu), Seamă de cuvinte la Acatistul Sfântului Dimitrie cel Nou (Sandu Tudor), Punct ermeneutic 
la Imnul Acatist al Rugului Aprins (leroschim. Daniil Sandu Tudor); Preoţia împărătească a poetului. O 
lectură în viziune liturgică a Răsăritenelor iubiri (Gabriela Moldoveanu), Slavă Ţie, Doamne, slavă Ţie! 
(Gabriela Moldoveanu), Cinci scrisori: cuvinte de întâlnire în apropiata Împărăţie... 

La sfirşit, pe opt planşe fotografice, ochiul se odihneşte pe tot atitea “Chipuri de Hristos în- 
tăcere-cuvântătoare”, cum îi place autoarei să le numească: este vorba de câțiva mari duhovnici şi teologi 
ai Ortodoxiei noastre contemporane: Daniil Sandu Tudor, Dumitru Stăniloae, Sofian Boghiu, Iachint 

ce şi cum vorbesc creştini. 


între ei și unii despre alții 





ÎN POALA DUMNEZEIEŞTII LITURGHII 


M-am gândit la această alcătuire nu ca la o carte, ci 
ca la poala Dumnezeieştii Liturghii, adunare de creștini care 
nu se pot despărți după Liturghie precum spectatorii unei 
piese de teatru după finalul acesteia. Poala Liturghiei nu este 
o locaţie în care se adună creştini, ci creştinii înşişi adunaţi şi 
uniți în Hristos. Tocmai pentru că nu este o locaţie, putem 
folosi una. cum ar fi pronaosul sau pridvorul, ori curtea bisericii, 
sau o bibliotecă mânăstirească, aşa cum se adunau creştinii 
Rugului Aprins la Sfânta Mânăstire Antim. Sau o carte, iată! 
Într-un rând sau Chiar într-un cuvânt. În Duhul Cuvântului 
Întrupat și Înajagi ML 1 tul Uniiînalți 

„> Piindcă acolo unde sunt adunați doi sau trei în numele 
Lui, va fi şi EI cu Sfânta Troiță şi cu întreaga Biserică, pe 
care o poartă în EI şi Se sălăşluieşte în ea, în Duhul, un singur 
creştin al Bisericii, când este încreştinat, îi conţine pe toți 
ceilalţi ai Bisericii. Când îţi intră un creştin în casă sau... în 
carte, îți intră toată Biserica. 

Mi-am dorit să fiu umilă gazdă a celor pe care i-am 
prețuit mai mult, nu pentru că i-au depăşit pe alții — 
induhovnicirea nu este o performanţă sportivă sau o ambiţie 
realizată —, ci pentru că Dumnezeu mi-a făcut darul imens 
de a fi contemporană cu Sfinţiile Lor şi de a-i fi cunoscut pe 
cei mai mulți faţă către față. Nu mi-am dat seama de la 
inceput că invitând unul singur în cartea aceasta, el va veni 
cu ai săi cei mai apropiaţi din Sfânta Tradiţie şi cu întreaga 
Biserică. 

Pentru aceste prezenţe, care depășesc timp, spațiu, 
număr, avem totuşi nevoie de forme care să le cuprin-dă. În 
cazul de față am ales cartea. 

La temelia acesteia am pus două studii ale Părintelui 
Dumitru Stăniloae*, reproduse cu îngăduința Doamnei Lidia 
Stăniloae, căreia îi mulțumesc și pe această cale. 

Prezent în carte este şi cel mai mare creator român de 
lirică liturgică, poezie-rugăciune după canoanele bizantine — 
Părintele leroschimonah Daniil de la Rarău (Sandu Tudor), 
autorul a cinci imne-acatiste* *, dintre care numai cel închinat 
Sfântului Dimitrie cel Nou a fost publicat antum***. În 
Biserică și în mediile intelectuale de azi, Alexandru 
Teodorescu (cu pseudonimul literar Sandu Tudor) este 
cunoscut mai puţin ca om de litere, gazetar, eseist, poet, cât 
ca fondator în 1945 al grupării religioase Rugul Aprins al 
Maicii Domnului la Mânăstirea Antim din București, Rugul 
Aprins s-a vrut şi a fost o înaltă şcoală de rugăciune isihastă, 
unde studiul literaturii biblice şi filocalice s-a unit cu practicarea 
rugăciunii după învățătura de taină a unui duhovnic încercat, 
Pentru aceasta a fost adus de Duhul Sfânt Părintele loan 
Kulighin sau loan cel Străin, având duhul rugăciunii lăuntrice 
de la Schitul Optina-Pustina de lângă Moscova. Primul căruia 
Părintele loan i-a dat rugăciunea sa a fost Părintele Daniil, și 
tot pe el l-a lăsat urmaș duhovnicesc. 


FI Pe ce asa „că Îi rasar sa 


Unciuleac etc. 


Pentru un plus de lămurire — şi ca provocare la o lectură în multe privințe “procopsitoare” — 
reproducem în continuare predoslovia autoarei. (R C.) 


Principalele mele texte din acest volum au fost publicate 
inițial, la intervale mari de timp, în revista sibiană Puncte 
cardinale: “Sfinţita-Rugăciune” (noiembrie 2004, p. 9), “Preoția 
împărătească a poetului” (noiembrie 2005, p. 10), “Slavă Ţie, 
Doamne, slavă Ţie!” (noiembrie 2008, p. 10). 

Am scris greu, sub presiune lăuntrică intensă şi insistentă, 
cu nevoință a inimii, spre a înțelege călăuzirea şi susținerea 
Duhului Sfânt întru Adevăr. 

Consider roadele acestor eforturi mărturii. Sunt de- 
puneri de mărturie pentru valoarea autentificată de Sfânta 
Tradiţie a Bisericii Dreptslăvitoare, îndeosebi pentru cei ce-şi 
dedică y iața sfințirii cuvântului omenesc în adevărul deplin al 
Cuvântului divino-uman lisus Hristos, cu scopul îndumnezeirii 
lor şi a semenilor. 

[deea alcătuirii acestei cărți mi-au iscat-o primele două 
scrisori; a Părintelui Valerian, care îi mulţumeşte poetului 
Răzvan Codrescu pentru că i-a dăruit volumul său de sonete şi 
false sonete Rug aprins; şi răspunsul Poetului. Aceste două 
Scrisori mi S-au părut un eveniment şi un model de posibilă 
frumuseţe a relaţiilor de duh între creştini. 

Părintele Valerian a cerut duhovnicului sfinţiei sale 
binecuvântarea pentru reproducerea de către noi a mai sus- 
menţionatelor pagini epistolare. Răspunsul afirmativ ne-a adus 
bucurie, iar harul binecuvântării a transformat bobul de grâu în 
spic. Aşa se face că am unit cinci scrisori, nu două, sub titlul 
“Cuvinte de întâlnire în apropiata Împărăţie”, Împărăţia cea 
apropiată fiind, de la Cincizecime, înlăuntrul nostru, în chiar 
inima noastră, sălaș al Sfintei Treimi. 

Sunt în aceste scrisori prezente trei persoane 
duhovniceşte mature: doi monahi — Duhovnicul şi Fiul 
duhovnicesc — filocalici, retrași în adâncurile monahismului 
isihast, şi Poetul — Răzvan Codrescu, din familia celor dedicați 
restaurării, prin creaţia lor, a limbii neamului românesc. Or, 
participarea la restaurarea limbii neamului presupune propria 
restaurare şi participarea la restaurarea omului: împreună- 
lucrare cu Hristos în Duhul Sfânt. Scrisoarea a patra a fost 
scrisă de prezbitera Tatiana, consilier spiritual la Centrul de 
Îngrijiri Paliative “Sfânta Irina” din Voluntari, pentru o fostă 
pacientă. Consiliera este de fapt o “diaconiță” şi o prietenă a 
bolnavilor, care îşi continuă lucrarea și dincolo de perioada de 
internare. 

“Diaconiţa” a venit în poala Dumnezeieştii Liturghii cu 
Părintele Miron Mihăilescu, care, cu rare excepţii, a slujit zi 
de zi, timp de cincizeci de ani, Dumnezeiasca Liturghie 
intr-o bisericuţă din Ocna Sibiului, fiecare slujire fiind urmată 
de o liturghie de după Liturghie, în care răspundea tuturor 
solicitărilor din partea numeroșilor săi (ii duhvoniceşti. Aceştia 
au făcut înregistrări ale discuţiilor, care au devenit, prin Editura 
Christiana, două cărți: /ubind ca Dumnezeu (2004) şi 
Vorbeşte Dumnezeu (2005), În vremea studenţiei, Părintele 
Miron a fost secretarul Profesorului său, Părintele Dumitru 
Stăniloae. 


Textul scrisorii este reprezentativ pentru concepția 
de abordare a bolnavului în spitalul creştin şi confirmă 
realismul şi aplicabilitatea conceptului de medicină creştină 
fundamentat de Prof. Univ. Dr. Pavel Chirilă, iniţiatorul şi 
înfăptuitorul așezământului “Sfânta Irina”. 

Scrisoarea a cincea este adresată de către o creştină, 
care îşi simte sfârşitul, unui monah ales de Dumnezeu, să-i 
apropie de EI pe cei ce doresc să Îl cunoască. Au-toarea 
scrisorii descrie câteva trăiri de “vedere” prin îngăduita de 
Dumnezeu transparență duhovnicească a Preacuviosului 
Părinte. 

Îmi exprim recunoştinţa faţă de cei ce la rugămintea 
mea au acceptat să intre, epistolar, în rostul acestei cărți: 
Părintelui Valerian şi Duhovnicului Sfinţiei Sale şi al mai 
multor pustnici, poetului Răzvan Codrescu. Doamnei 
consilier, Presbitera Tatiana Bany ai, şi Părintelui Arhimandrit 
Dr. Mihail Balan, starețul Sfintei Mânăstiri Râşca. 

In două pagini, am încercat să spun pentru ce calităţi 
sunt unii Părinţi din mânăstiri şi bisericile de mir cei mai 
crezuți propovăduitori. 

Părintele Dumitru Stăniloae a început cartea, tot 
Sfinţiei Sale îi datorăm şi ultimele rânduri: despre întâlnirea 
cu un Sfânt. 

Urmează făcerea contemplării peceţilor Duhului 
Sfânt pe chipul a opt şi pe scrisul unuia dintre Sfinţii noştri, 
pe care mulți dintre noi i-am cunoscut. Ei ne-au născut 
duhovniceşte şi ne-au crescut, ne-au ajutat să ne descoperim 
unicitatea şi demnitatea de persoană, să desăvârşim această 
demnitate până la putinţa comunicării cu Dumnezeu în 
comuniune, Am intitulat acest grupaj “Chipuri de Hristos în- 
tăcere-cuvântătoare”. M-aş bucura nespus dacă, printre cele 
dintâi rostiri după Tăcere, se va auzi în poala Dumnezeieştii 
Liturghii: La creştini este frumos!, cuvinte de la Cuvântul. 

Cartea se sfârşeşte fără să se sfârşească, întrucât 
este o carte despre sfințenie şi sfințenia este fără de sfârşit. 


Gabriela MOLDOVEANU 


————— 


" “Fiul lui Dumnezeu, împlinitorul operei de mântuire” şi 
“Puterea revelatoare a cuvântului omenesc”, ambele din 
volumul /isus Hristos sau restaurarea omului, Editura 
Omniscop, Craiova, 1993 (mai exact, sunt reproduse pp. 79- 
87 şi 232-241 şi cap. VIII, 2), 

” Cf. leroschimonahul Daniil de la Rarău (Sandu Tudor), 
Acatiste: Acatistul Sfântului Dimitrie cel Nou, Acatistul 
Sfântului loan Bogoslovul, Acatistul Sfântului Calinic de la 
Cernica, Acatistul Rugului Aprins, Acatistul Bunei Vestiri, Prima 
ediţie integrală, îngrijită de Alexandru Dimcea şi Gabriela 
Moldoveanu, Editura Christiana, Bucureşti, 2009. 

”* Sandu Tudor, Acatistul Preacuviosului Părintelui nostru 
Dimitrie cel Nou, boarul din Basarabov, Fundaţia Regală pentru 
Literatură şi Artă, Bucureşti, 1942, 

SAU MINIROMANUL UNUI SIMULACRU DE IUBIRE 


Incepând din numărul pe octombrie, publicăm în serial unul dintre capitolele interesantei 
lucrări de doctorat a d-nei Denis-Steliana Brădescu închinată operei lui loan Slavici lecturate din 
perspectivă creştină. Este una dintre puţinele realizări notabile de critică literară creştină din peisajul 
culturii noastre actuale (istoria şi critica literară rămânând, din păcate, una dintre ariile cele mai 
descreştinate ale culturii româneşti). Să sperăm că astfel de întreprinderi se vor înmulți şi vor ajuta 


»litera” să se reînalțe spre „duh”. (R. C.) 
Partea III 
De ce mă omori?!... Ce-am păcătuit eu? 


Capitolul al XVI-lea are în centrul său scena uciderii 
celor doi soți, cu care se încheie, dintr-un anumit punct de 
vedere, nuvela. Cititorul se simte brusc eliberat de tensiunea 
emoţională în care trăise urmându-i pas cu pas pe protagonişti 
în periplul lor în infern. E, fără doar şi poate, episodul cel mai 
controversat al nuvelei, din perspectiva interpretării sale. S-a 
ajuns până acolo încât doi dintre cei mai de seamă cunoscători 
ai operei slaviciene să susțină opinii diametral opuse. Suntem 
puşi, parcă, în situația — cel puţin bizară — de a alege între un 
Ghiţă „puternic, dostoievskian”, pentru care „omorul are mai 
ales înțelesul unui act de dragoste, ba chiar şi de paternitate” 
[1], şi un Ghiţă slab, „de un tragism fără nimic măreț” [2], al 
cărui joc duplicitar e perceput doar la prima vedere încărcat 
de dramatism, pentru ca, ulterior, la o analiză mai profundă, să 
fie văzut ca unul „cinic şi dement” [3]. E limpede că este 
vorba de o diferență de perspectivă care nu a apărut aici pentru 
prima oară, ci ea s-a constituit pe parcursul analizei critice 
propriu-zise, pentru ca ulterioara cristalizare a ei să adâncească 
distincţia. Care este, aşadar, punctul unde s-a produs disjuncția? 
Credem că acest cuplu — mai precis: relația dintre partenerii 
care-l constituie — reprezintă miezul problemei şi totodată 
cheia rezolvării ei. O iubeşte Ghiţă pe Ana? Dar Ana pe Ghiţă 
sau pe Lică? Textul nuvelei ne oferă suficient de multe detalii 
pentru a ne putea forma o opinie. Dificultatea e dată poate 
tocmai de multitudinea lor şi a nuanţelor de interpretare pe 
care ele o oferă. Viziunea de ansamblu şi nu ruperea lor din 
context e drumul ce trebuie urmat. 

Nuvela Moara cu noroc se deschide cu discuţia despre 
mutarea la Moara cu noroc pe care o poartă Bătrâna şi ginerele 
său. Nimic nu va schimba decizia lui Ghiţă de a face pasul. 
Atunci de ce capul familiei nu binevoieşte, chiar formal — cum 
procedase cu soacra sa —, să solicite şi părerea altui membru, 
deloc de neglijat, al acesteia: soţia sa? Răspunsul nu îl aflăm 
acum. El vine puțin mai târziu, atunci când, frământat de gândul 
eşecului deciziei iniţiale, cârciumarul se vede nevoit să discute 
cu nevasta sa. Deşi o face fără convingere, începe prin a o 
acuza de faptul că a aşteptat întotdeauna totul de-a gata. Femeia 
nu ripostează. Participă la dialog ca şi cum replica nu ar fi 
existat. Încearcă să înțeleagă care sunt resorturile amărăciunii 
pe care o identifică în vorbele bărbatului ei, amintindu-i 
permanent că îl susține. Acel „Tu ştii mai bine cum are să fie” 
înseamnă mai degrabă „Tu ai toate datele ca să ştii răspunsul” 
decât „Ia tu decizia în locul meu!”. Acuzată din nou, cu o 
virulență de neînțeles la un soț iubitor („ară tu ești bună, Ano, 
și blândă, dar eşti uşoară la minte şi nu înţelegi nimic: suni cu 
tine ca fără tine; în loc de a-mi alunga gândurile cele rele, mă 
laşi să mă mistuiesc cu ele, şi când nu mai ştiu ce să fac, tu te 
uiţi la mine cu milă, şi atâta-i tot”), umilită şi mai ales neînțeleasă, 
la prima lovitură, absolut neașteptată, Ana se pleacă de durere 
şi răspunsul e unul al umilinței: „Ce să fac dacă aşa m-a lăsat 
Dumnezeu?”. Dar conştiinţa nevinovăţiei o face să se replieze 
și să rostească îndrăzneață cuvintele ce urmează să o disculpe 
și să îi motiveaze atitudinea de până acum. Ea le formulează 
de aceea ca pe o continuare a unui cuvânt întrerupt: „Fiindcă 
(u le fierbi toate în tine şi mie nu-mi spui nimic. Apoi lol eu sun! 
de vină dacă nu ştiu ce te pune pe gânduri...” Femeia îşi 
revendică dreptul de a lua parte activ la viața familiei sale, 
Dacă acceptase hotărârile soțului, o făcuse fiindcă avusese 
certitudinea corectitudinii lor. Când va începe să se îndoiască 
de acestea, va reacționa în consecință. 

De la început, Ana intuiește răul în Lică. Ea e prima 
care afirmă acest lucru, pe care îl va susține mereu, până în 





' Magdalena Popescu , Slavici, Editura Cartea Românească, Bucureşti, 1977, 
p. 170, 

? George Munteanu, /storia literaturii române (Epoca marilor clasici), Vol. 
2, Editura Didactică și Pedagogică, Bucureşti, 1980, p. 386. 

” Ibidem, 


ziua judecății, De sus de pe cal, Don Juanul Lică, atunci când 
apare pe neaşteptate la han, o impresionează cu farmecul său 
masculin. Naratorul notează cu minuţiozitate reacţia ei, pe 
care orice femeie ar fi avut-o: „Ana rămase privind ca un copil 
uimit la calărețul ce stetea ca un stâlp de piatră înaintea ei”. Şi 
printr-o completare mai desluşită: „// privea oarecum pierdută 
şi speriată de bărbaţia înfățișării lui”. Dar intuiţia ei feminină 
sesizează şi ceea ce se ascunde dincolo. O spune oarecum 
nesigură. Oamenii nu asociază niciodată frumuseţea cu răul. 
Dimpotrivă. Cine e frumos ca aspect exterior are toate şansele 
să fie şi interior. Făt-Frumos, lleana Cosânzeana versus Muma 
Pădurii sau Zmeul Zmeilor. E justificată, așadar, reținerea: 
„Lică Sămădăul?! — strigă Ana. Și câte rele nu mai zice lumea 
despre dânsul!”. Aparența e, însă, înşelătoare şi femeia ştie 
din experiență asta, de aceea revine şi adaugă ceea ce vocea 
ei lăuntrică îi spune a fi adevărul: „Nu-i vorbă, e oarecum 
fioros la față”. Bărbatul o contrazice: „Asta-ţi pare ție. Are şiel 
necazurile lui”. Ceea ce urmează îi va demonstra curând lui 
Ghiţă contrariul. După cum ştim, scena imediat următoare e a 
primei (şi ultimei) confruntări fizice dintre eroi. La ceva vreme 
după aceasta, fără a şti ce s-a întâmplat, căci bărbatul revine la 
vechea atitudine „secretoasă” şi nu răspunde la întrebări, Ana, 
observând prietenia lui Ghiţă cu Lică, îi vorbeşte din nou şi în 
aceiaşi termeni despre Sămădău. De pe poziţia partenerei de 
viață, Ana cea „aşezată” îşi sfătuieşte soțul: „Ghiţă! Nu vorbi 
cu mine ca şi când ai avea un copil înaintea ta. Tu eşti bărbat şi 
lrebuie să ştii ce faci. Ie întreb numai; nu vreau să te descos: 
tu îți dai seama dacă ai ori nu ai ceva să-mi spui. Fă cum ştii, 
dar eu îţi spun, şi nu mă lasă inima să nu-ţi spun, că Lică e om 
rău şi primejdios: asta se vede din ochii lui, din rânjetul lui şi 
mai ales din căutătura ce are, când îşi roade mustaţa cu dinţii. 
E om pătimaş, Ghiţă, şi nu e bine să te dai prea departe cu el " 
„Nu e aici nimic din slăbiciunea de care vorbeşte critica 
tradiționalistă. Dacă am detașa rândurile din context, am afirma 
fără urmă de tăgadă că aparțin, prin ton şi înțelepciune, Bătrânei. 
Nu ne-am înşela prea mult. Ana e o Bătrână... tânără. Forţa cu 
care ea va lupta, ce-i drept fără sorți de izbândă, pentru iubirea 
bărbatului ei, nu e una oarecare. Dar Ghiţă nu e Bătrânul! 

O analiză pur statistică a raporturilor Ghiţă- Ana pentru 
primele zece părți ale nuvelei va susține această observație 
legată de puterea în slăbiciune a Anei: până la momentul 
judecății (cap.XI), singura care luptă pentru menținerea cuplului 
prin comunicare şi implicare e femeia.. Momentul judecății e 
un punct nodal în viața eroilor nuvelei. Ca moment crucial al 
existenţei, el implică şi, totodată, descoperă fiinţa total. Trecut 
prin focul unui asemenea examen de vieţuire, Ghiţă nu mai 
poate fi acelaşi, și nici Ana. 

„Unul câte unul, judecători, bănuiţi, mărturii şi oameni 
adunați, toți se depărtară; numai Ghiţă stătea mereu cu ochii 
țintiţi la pămânu, în luptă cuel însuşi, cu dorința de a-i grăi Anei 
un cuvânl şi cu durerea de a o vedea așa perită cum era. Apoi 
când lumea se rări, el se întoarse spre dânsa, ochii i se 
împăingeniră,şi faţa i se umplu de lacrămi. 

- Iartă-mă, Ano!, îi zise el. lartă-mă cel puţin tu, căci eu 
n-am să mă iert cât voi trăi pe fața pământului”. 

Căinţa şi suferința sunt reale. Lacrimile tâşnesc, durerea 
se citeşte pe faţă şi în vorbele ce ies cu greu. Ceea ce lipseşte 
este, însă, asumarea completă şi definitivă — pocăința. Orgoliul 
il opreşte să curețe rana până la capăt. Ca altădată, bărbatul se 
simte ușurat atunci când nu duce singur responsabilitatea unei 

rave erori. În acest ceas, ca şi în ultimul al vieții sale, bărbatul 
| face părtaş pe Dumnezeu la eșecurile sale: 

„= Ai avut lată om de frunte; ai neamuri oameni de 
treabă şi ai ajuns să-ţi vezi bărbatul înaintea judecătorilor. Şi n- 
am păcătuit nimic, Ano, dar cerul m-a lovit cu orbie şi n-am 
voit să cred şi să înțeleg când mi-ai arătat calea cea bună” 
(cap XI). 

„= Ghiţă! Ghiţă! De ce nu mi-ai spus tu mie asta la 
vreme? —zise ea înăbușită de plâns, şi-l cuprinse cu amândouă 
brațele. [...] 

Ghiţă începu şi el să plângă, o strânse la sân şi îi sărută 
fruntea, 


. N sl 5. AI 

- Pentru că Dumnezeu nu mi-a dal gândul bun la vremea 
polrivită, zise el, şi deodată se întoarse spre uşă. “(cap XVI) 

Pe nevastă o vedem împăcată cu ea însăşi. Ghiţă trecuse, 
într-adevăr, printr-un fel de prefacere și ea simte asta de la 
început. Naratorul o notează cu minuţiozitate: „Nenorocirea îl 
făcuse mai îngăduitor şi mai mulțumit cu lumea în mijlocul 
căreia se afla”. Hotărârea de a mai sta doar până la primăvară 
la Moara cu noroc pare să fie semn al aceleiaşi transformări. 
Nuvela nu surprinde însă acum momentul, atât de aşteptat, al 
spovedaniei lui Ghiţă, care să refacă ideea de cuplu în Moara 
cu noroc. „A trecut şi asta” — aşa gândise Ana după judecată, 
aşa şi Ghiţă, care „își dădea silința să uite cele petrecute, să le 
treacă cu vederea, ca şi când nu ar fi fost”. Dar fuseseră... Și 
e destul ca Lică să reapară şi să îşi deşerte şerparul plin cu 
bani pe masă pentru a scoate din adânc „pornirea pătimaşă” a 
lui Ghiţă pentru aceștia. Nici unul, nici altul — Ghiţă. respecuv 
Ana nu au înțeles semnificaţia momentului revelator pe care 
îl trăiseră. Judecata i-a adus alături, dar nu şi împreună. 
Apropierea se vrusese una de adâncime, dar a rămas una de 
suprafață. Ambii îşi urmează drumurile spre disoluția interioară. 
Ana, a cărei inimă se încălzise la proces la fiecare cuvânt 
rostit de Sămădău, căci „de la acest om atârna(se) soarta lui 
Ghiţă”, îl primeşte acum „cu inima deschisă pe omul care 
vorbise atât de frumos în fața judecătorului şi prin a cărei 
cuminţie scăpase soțu-său de primejdia în care se afla”. Un 
Lică salvator şi prietenos îl înlocuieşte treptat în ochii şi inima 
femeii pe Lică cel fioros şi primejdios. De pe cal, Sămădăul 
coboară pe laviţă, alături de Ana, și o ajută, plin de solicitudine, 
să împletească un bici pentru Petrişor, băiatul cel mare al lui 
Ghiţă. Femeia abia îşi mai aminteşte, privind ochii săi verzi, 
care acum se mişcă cu atâta vioiciune, sau buzele care rosteau 
vorbele vesele, de „omul rece şi aspru la faţă, pe care-l privise 
c-o uimire copilărească atunci, în ziua aceea, când el sosise 
pentru întiia oară la Moara cu noroc, pe omul tăcut, pe care-l 
crezuse odinioară aşa de rău şi de primejdios şi care acum îşi 
petrecea timpul cu dânsa şi se bucura când vedea că Petrişor 
saltă de bucurie”. Nimic, nici măcar răceala acestuia survenită 
pe neașteptate, nu o determină pe Ana să revină la vechile 
sentimente față de Lică. O dată ce a ales prietenia în locul 
duşmăniei, căldura recunoștinței în locul detaşării şi opoziţiei 
clar formulate la început, nevasta se comportă ca atare. Gestul 
de a pune o mână pe umărul lui Lică e felul ei de a-i spune 
acestuia că au încheiat ostilitățile şi îi acceptă amiciția, căci 
doar un tovarăș fidel putea fate pentru Ghiţă ceea ce făcuse 
Sămădăul. Bărbatul Anei primeşte familiaritatea celor doi ca 
pe o lovitură neașteptată, a cărei forță prea mare îl pune pe 
fugă: „Ghiţă rămase o clipă amețit, apoi se depărtă iute, ca să 
nu mai vadă”. El cunoaşte însă destul de bine „nesocotința ei 
copilărescă” pentru a îi pune la îndoială bunele intenții: „«Nu-— 
îşi zise —, de asta nu m-am temul niciodată şi nu mă tem nici 
acum!». Şi în adevăr el nu se temea, dară ferbea cu toate 
aceste în el”, 

Nu e vorba de gelozie aici — înțeleasă ca frica de a fi 
înlocuit cu un altul cel puţin egal, dacă nu chiar superior. Scena 
aduce la lumină un alt aspect (de această dată unul maladiv) al 
orgoliului nemăsurat al cârciumarului: rivalitatea continuă cu 
Lică îl face să se teamă de posibila pierdere a Anei în favoarea 
acestuia. Un bun spiritual nu mai este considerat viu şi personal, 





(continuare în pag. 16) 
Drd, Denis-Steliana BRĂDESCU 

















« Zeul toleranței » 
şi d ştina 


> 


O perspectivă 
îm ortodoxă 


UORIODOXIA ȘI „ZEUL TOLERANTEI” 


O radiografie asemănătoare celor.de mai sus, dar aplicată realităţilor 
contemporane, cu accent pe termenul-cheie de „toleranță”, găsim în solida lucrare 
— bazată pe o vastă bibliografie la zi — „Zeul roleranţei ” şi descreştinarea 
creştinismului. O perspectivă ortodoxă, apărută regent la Editura Christiana din 
Bucureşti, cu o substanţială prefaţă a teologului şi jurnalistului creştin Costion 
Nicolescu. 

Pe coperta finală şi pe pagina a doua citim: „Autorul acestei cărţi, care 
a îmbrăcat între timp haina monahală, doreşte să-şi păstreze anonimatul”. Se 
vede însă, din structurarea şi calitatea discursului, că avem de-a face cu un 
teolog ortodox bine informat, a cărui opţiune pentru asumarea voturilor monahale 
pare un argument în plus de seriozitate, autenticitate şi implicare duhovnicească. 

Cartea — ca şi prefața — ar merita să dea naştere unor dezbateri publice 
pe măsură, responsabilizându-ne pe toți în privinţa primejdiilor spirituale (şi nu 
numai) care ne pândesc la tot pasul, dar şi învățându-ne să înlocuim abordările 
panicarde — mai ales când e vorba de masonerie sau de curentele new-age-iste — 
cu analiza lucidă a lumii în care trăim şi a misiunii noastre de creştini angajați în 


dublul pariu” cu prezentul şi viitorul acestei lumi. 


BISERICA ȘI SECURITATEA 


Doi tineri, vrednici şi competenți cercetători ai trecutului nostru recent, d-nii George 
Enache și Adrian Nicolae Petcu, cu sprijinul pr. Eugen DIeOipa! lia 0gural nu Acesta la 
Editura Partener din Galaţi, o foarte utilă colecţie intitulată „Biserica Ortodoxă în dosarele 
Securităţii”, Este o adevărată radiografie documentară a raportorilor Bisericii Ortodoxe 
Române — „Compromis? Supravieţuire? Rezistență?” — cu Securitatea şi cu regimul ateu 
omunist în genere, Documentele şi exegeza lor profesională arată că ATI VIE privinte 
realitatea istorică nu este convergentă cu anumite prejudecăţi colportate ÎngnI00 curete 
care acuză BOR de lipsă de reacție faţă de comunism și de colaboraționism total cu acesta. 

Până acum au apărut, în bune condiţii tehnice şi grafice, ] volume din respectiva 
colecție: Patriarhul Justinian şi Biserica Ortodoxă Română în anii 1948-1964 (4 l), 
Monahismul ortodox şi puterea comunistă în România anilor 5 0 (vol, 2), e cul ajul de 
arosti: Episcopul Nicolae Popovici al Oradiei (vol, 3) şi ParIale died iu în ii 
poliției politice din România (vol. 4) — acesta din urmă cu atât mai miti EU 
acesta, în 28 noiembrie, s-au împlinit 20 de ani de la strămutarea părintelui Arsenie Boca la 
x die de cercetare este extrem de vast ȘI, în un ice i Ta pr 
dreptul desțelenit. Sperăm că această colecţie va avea viaţă ăi re ru, i ia Mă ăi 
acopere măcar esenţialul istoriei și problematicii abordate, punând cap în bn INaCiri Fi 
mistificărilor „urechiste”, ca și „jumătăţilor de saGVAru ga poc dia i i: - A di 
senzaţie, de 20 de ani încoace. Biserica însăși, printre aie Adi E Aa îi la 
să sprijine hotărât demersul, care priveşte direct imaginea ei publică și perspectivele îndelung 


aşteptate ale unei reale „Înnoiri”, 

ÎNTRE RĂSĂRIT ŞI APUS 


Două cărţi foarte interesante şi foarte utile în actualul context 
„comunitar” ne-au parvenit la Redacţie de la însuşi autorul lor, d-l Mircea Terheci. 
Ele se intitulează Crezul creştin: cu sau fără Filioque? şi Istoria Schismei dintre 
Est şi Vest (ediţia a II-a, revizuită şi corectată), amândouă fiind apărute în acest 
an la Editura Sitech din Craiova. Bine informate (chiar dacă nu întotdeauna şi 
impecabil redactate), cărţile expun limpede şi argumentat poziţia ortodoxă, cu o 
bună respiraţie deopotrivă istorică şi teologică. Ambele sunt însoţite şi de bogate 


bibliografii finale, ce înlesnesc celor interesaţi — şi mai ales nespecialiştilor în 
domeniu — aprofundarea problemelor abordate. 

Efortul sintetizator al autorului rămâne demn de toată lauda, completând 
bibliografia românească destul de săracă a relaţiilor religioase dintre Răsărit şi 
Apus, a căror cumnoaştere istorică este indispensabilă pentrina se da răspunsiri 
adecvate „provocărilor” actuale (adeseori marcate de un pseudo-ecumenism 
ideologizat, care pînă la urmă nu slujeşte nici fiecărei confesiuni în parte, nici 
tradiţiei creştine în ansamblul ei, ci numai anumitor curente dizolvante, potrivnice 
în fapt adevăratelor temeiuri moral-religioase ale lumii europene. 





RECURS LA ȘTIINȚA MĂRTURISITOARE 


În toamna aceasta s-au împlinit 140 de ani de la naşterea savantului 
creştin Nicolae C. Paulescu (1869-1931), prilej cu care a apărut, tot la Editura 
Christiana, ediţia a doua, revizuită şi adăugită, a volumului intitulat Doctorul Nicolae 
C. Paulescu sau Știința mărturisitoare (crestomaţie, note şi tablou bio-bibliografic 
de Răzvan Codrescu), o introducere lămuritoare şi les-ne accesibilă în gândirea 
filosofico-ştiinţifică a marelui savant, dar şi în complexa sa biografie. Dincolo de 
genialele performanţe de laborator (care au culminat în 192] cu descoperirea 
insulinei), N. C. Paulescu a înălțat un impresionant edificiu teoretic al ştiinţei 
creştine, fiind, în răspărul pozitivismelor contemporane, cel mai important 
promotor român al creaționismului şi finalismului, cu o solidă argumentaţie, 
deopotrivă ştiinţifică, filosofică şi teologică. S-a afirmat despre el, pe bună dreptate, 
că a fost, în spaţiul gândirii româneşti, “cel mai mare interpret ştiinţific al divinității” 
(a se vedea şi postfața ediţiei a doua, semnate de regretatul Părinte Galeriu). 

Volumul recent reeditat (lansat la Sibiu pe 2 decembrie, la Biblioteca 
ASTRA) adună la un loc atât scrieri despre N. C. Paulescu, cât şi scrieri de N. C. 
Paulescu, cititorul de astăzi având astfel la îndemână acele texte care acoperă 
aproape integral concepția filosofico-ştiințifică a autorului, precum şi toate 
indicaţiile necesare unei adânciri a studiului operei paulesciene, în măsura în care 
se va simţi tentat să o întreprindă. 


SERIE a — 

MADRIDUL ȘI 
ACTIVITATEA LUI ȘEICARU 


(urmare din numărul trecut) 


Prin intermediul lui Şeicaru, fostul căpitan Alexandru 
Cristescu fusese trimis la Berna ca martor ocular şi îi raporta 
zilnic despre felul în care decurgea procesul. Rapoartele 
erau precise şi pentru românii din exil foarte interesante, aşa 
că trebuie să reproduc o parte dintr-un raport scris lui Șeicaru. 
Fostul căpitan Cristescu îi raporta: ...am senzația că s-a 
deschis un proces public, pe care statul elveţian, din interes, 
/-a aranjat demult să ia turnura pe care a luat-o, şi asta cu 
asenlimentul băieţilor Ce îmi întăreşte această intimă 
convingere este faptul că, de-a lungul acestor şase zile de 
relractări din partea acuzaților, am asistal şi la căteva scene 
din care se pol trage concluzii în acest sens... Dacă n-ar fi 
exista! pulernica personalitate a lui Beldeanu, intuiţia, 
inteligența şi din când în când agresivitatea lui, procesul s-ar 
fi transformat într-o victorie a RPR-ului. Cei patru români, 
care au Înscris unica pagină de rezistență a exilului, S-ar fi 


MOARA CU NOROC (2) 


(continuare din pag. 14) 


ci patrimonial şi carnal, un lucru care poate fi ținut sub cheie şi 
posedat totuşi, fără a fi trăit. Ana ca obiect îi aparține şi, ca în 
orice dispută, trecerea ei în mâinile adversarului înseamnă o 
bătălie pierdută, un punct câștigat pentru celălalt. Acesta e 
lucrul pe care Ghiţă nu îl poate acccepta: iminenţa înfrângerii, 

Ana e dincolo de orice vinovăţie şi Ghiţă ştie acest 
lucru, dar asta nu îl opreşte să o rănească cu acuzele sale 
nefondate. Hotărârea soției de a-i rămâne alături de Sfintele 
Sărbători de Paşti, când el îşi făcuse un cu totul alt plan, îl 
surprinde neplăcut şi reacția e a laşităţii secretoase şi corupte, 
care se zbate să iasă pe orice cale din încercuire: 

„= Spune drepi, vorbeşte-mi pe față: vrei să rămăi, 
pentru că ştii că are să fie şi Lică aici. 

- Eşti un om netrebnic şi grozav irebuie să fe fi ticăloșit 
'u În tine pentru ca să-mi spui ceea ce nu crezi nici tu însuţi. 
[.] Tu eşti acela care se pleacă înaintea lui ca o slugă, iar nu 
eu, Ghiţă! Să ne ferească pe noi Dumnezeu să nu ai lu cumva 
SU%IIaiă) rău, că atunci viața noastră e mai rea decăl o robie!” 

Un erou al întregirii 
naționale şi cel mai 
mare jurnalist 
român 

al secolului XX (22) 








brezenial opiniei publice sub un aspect ridicol de copilăresc... 

Tot din Elveţia, ex-căpitanul Alexandru Cristescu descria 
scena care avusese loc la tribunalul de la Berna, într-una dintre 
şedinţe: la proces a apărut Ciochină, să-şi facă depoziţia. A 
fost o intrare de tragedie antică. Fără picioare, slab, puţintel la 
trup, purtat pe braţe de doi poliţişti elveţieni, parcă era un copac 
cu rădăcinile tăiate, Efectul asupra sălii de până atunci s-a 
spulberat, lăsând un gust de amărăciune în sufletul asistenţei... 

Lovitura de la Berna reuşise, presa mondială era plină 
de articole, însă cei care s-au gândit să trimită ajutoare celor 
patru eroi de la Berna au fost foarte puțini. Îmi aduc aminte de 
Pamfil Șeicaru, a cărui situație materială era nulă. Cu ocazia 
Sfintelor Sărbători de Crăciun, a fost totuşi singurul care le-a 
trimis un pachet. Pachetul ajuns în Elveţia a fost înmânat 
tinerilor români, la închisoarea din Thorberg, de către Hans 
Wild, avocatul elveţian al apărării. Era tocmai ziua de | 
Decembrie, zi memorabilă pentru poporul din România. 

Tot cu ocazia procesului de la Berna, prințul român 
Nicolae de Hohenzollern-Sigmaringen fusese văzut cum stătea 
de vorbă cu avocaţii şi autoritățile elveţiene. Încerca, probabil, 
să-şi dea mare importanţă şi să arăte că sentimentele lui erau 
pentru România. Fostul rege Mihai locuia deja în Elveţia, dar 
nu s-a legat în nici un fel de acest eveniment. Nu s-a interesat 
de soarta lor, nu le-a venit în ajutor, a fost total dezinteresat, 
aşa cum total dezinteresat a fost față de exilul român în general. 
Atitudinea lui față de românii aflaţi în exil nu se poate compara 
cu cea avută de regele Petru al Jugoslaviei. Regele jugoslav se 
găsea mereu în mijlocul refugiaților, ceea ce fostul rege al 
românilor nu voia să facă. Comportarea lui faţă de români s-a 
dovedit la Paris cu un refuz categoric, Refugiații români din 
Paris îl rugaseră să ia parte la o întrunire a lor, cerându-i să le 
spună câteva cuvinte de îmbărbătare... 

În primul număr din Glasul Patriei, ziar publicat de 
George Ivașcu în Berlinul de Est și adresat refugiaților români, 
apăruse un articol în care se cerea reîntoarcerea refugiaților în 
țara lor de totdeauna. Belşugul în țară n-avea margini, așa că 
erau întrebaţi: Ce mai aveți voi de aşteptat? Un comitet de 


Ambii ştiu că e o minciună neruşinată, dar asta nu face 
ca neadevărul să doară mai puţin. Dimpotrivă. Confruntarea 
(a doua din nuvelă) dintre cei doi lasă urme adânci. Femeia e 
cea care o resimte cu mai mare acuitate.Utilizarea pluralului 
în cele trei formele pronominale ale sale: ne/ pe noi/ nouă 
vorbesc din nou de convieţuirea asumată în toate resorturile ei. 
„Viaţa în comun înseamnă bucurie comună şi suferință comună. 
În prietenie (ca și în căsătorie) nu există coparticipare la bucurie 
sau suferință, ci bucurie consonantă şi suferință consonantă; 
sentimentele de primul tip vin dinspre periferia sufletului spre 
centrul lui şi se referă la cei care sunt relativ departe de noi, 
Dar bucuria şi suferința celor apropiaţi, luând naştere în însuşi 
centrul sufletului nostru, se avântă de aici spre periferie; aceasta 
nu mai este reflectarea unei stări străine, ci propria stare 
consonantă, propria bucurie şi propria suferință” [4]. Femeia 
ştie asta și o aplică instinctiv ad litteram în viaţa sa. Ana îl 
iubeşte pe Ghiţă cel din gândurile ei și întreaga sa existenţă stă 


+ Pavel Florenski, Stâlpul şi Temelia Adevărului. Încercare de teodicee 
ortodaxă în douăsprezece scrisori, în româneşte de Emil lordache, pr. lulian 
Friptu şi pr. Dimitrie Popescu, studiu introductiv: diac. loan | Ică jr., Editura 
Polirom, lași, 1999, pp. 274-275. 

repatriere fusese constituit, iar refugiaților români li se arăta 
că totul se uitase, regimul comunist n-avea de gând să-i 
pedepsească pentru faptele lor din trecut, sau pentru f uga lor 
din ţară. Toţi erau aşteptaţi, chipurile, cu braţele deschise, 
fără ca ei să-şi dea seama de ce fel de aşteptare vor avea 
parte. Publicarea celor de mai sus îl scosese din sărite pe 
Șeicaru şi trebuia să ia poziţie faţă de învăluirea adevărului. 
Când Glasul Patriei apăruse pentru prima oară, Șeicaru se 
afla la Madrid şi începuse să scrie o sumedenie de articole în 
care condamna acţiunea lor, spunând că ei încercau să ducă 
de nas pe refugiatul român. Șeicaru arăta celor refugiați cine 
erau agenții comunişti infiltraţi printre exilați şi tot el le făcea 
cunoscut felul cum se trăia în lagărele din Apus. Scria că în 
lagărele occidentale refugiații erau primiţi fără greutate, aveau 
imediat un loc de dormit, iar mâncarea se oferea în mod 
curent. Acolo așteptau repartizarea la o muncă oarecare, 
care să le aducă banii folositori unei vieţi mai bune ca în țara 
de unde fugiseră, iar lucrul care avea o valoare imensă penru 
cei fugiţi era liniştea găsită în Apus. Dimineaţa, când se sculau 
să se ducă la muncă, nu le mai era teamă că securistul se află 
în faţa ușii. Agenţii comuniști trimişi în Occident să stea de 
vorbă cu ei, ca să renunțe la pasul lor, nu menţionau niciodată 
lagărele din Occident. Apusul era tabu pentru ei. Probabil, le 
zra neplăcut ecoul care putea să se înfiripeze în mijlocul 
populaţiei din țară. Este drept că majoritatea refugiaților erau 
nevoiţi să lucreze ca salahori, dar erau liberi şi, în caz că nu 
le convenea, puteau schimba locul de muncă. 

În mai 1956, directorul ziarului spaniol E/ Alcâzar îl 
trimite pe Șeicaru la Paris, cu însărcinarea de corespondent 
ŞI reporter cu privire la viața politică, culturală și economică 
din Franţa. Înainte de plecare stătuse de vorbă cu Pierre 
Bourbon, atașat de presă la ambasada franceză din Spania. 
Bourbon îi cunoştea activitatea de ziarist, dar îi ceruse să o 
confirme. Era numai o formalitate, pe care Șeicaru a lămurit- 
o imediat. Ambasadorul francez De la Tourelle, care se afla 
în Madrid, acceptase proba înaintată de Pierre Bourbon şi 
acceptată chiar de Quai d'Orsay. Pleacă deci în Franţa cu 
scrisorile de recomandare ale ambasadorului francez Şi la 
Paris este pus în faţa unei situații problematice: cra boicotat 
de exilul român și n-avea voie să-şi facă existenţa remarcată 
în lumea liberă. Prezenţa lui la Paris nu era dorită de oamenii 
politici români aflaţi în exil şi aceştia cereau cu insistență 
îndepărtarea lui. Cum se pare, guvernul francez mai primise 
următoarea rugăminte de a ei: Șeicaru nu trebuie lăsal să-şi 
facă activitatea de ziarist. Ba mai mult: au cerut să nu î se 
prelungească nici viza de ședere ! Vechii lui adversari politici 
aveau o frică atavică de pana lui plină de adevăruri. Plângerea 
fusese acceptată de Ministerul de Interne francez și nu se 
ținuse cont că Șeicaru venise la Paris cu obligaţia să se ocupe 
în mod absolut numai de viața politică, culturală şi economică 
din Franța. (Va urma) 


Rene Al. DE FLERS 
(Miinchen) 


mărturie a acestei stări de graţie. Pentru bărbatul anesteziat de 
Inşelare, provocarea soției nu mai înseamnă însă nimic, pe 
nici un plan. O pagină mai departe găsim următoarea notație a 
naratorului, care certifică această stare de fapt: „A/â! se simţea 
de ticăloşii şi de slab în el însuşi, încât nu mai putea să-şi dea 
seama ce poale şi ce nu poale să facă, şi aşa, încetul cu încetul. 
se lăsa în voia întâmplării şi aştepta cu leneşă nepăsare sosirea 
lui Lică”, 

Firul narativ din capitolul al XIV-lea e marcat de două 
enunțuri ca de două jaloane — unul în debutul părții: ., Și Ana 
avea dreptate, celălalt în miezul său: „Dar Ghiţă se înşela”. 
Această dispunere simetrică nu e întâmplătoare. Ea îi exprimă 
pe cei doi printr-o formulă concentrată a atitudinii şi 
comportamentului fiecăruia în parte, valabilă pentru acest 
fragment literar şi nu numai. Ceea ce va urma — abandonarea 
soției în mâinile lui Lică (,„- Fă cu ea ce vrei! — ii răspunse 
Ghiţă în glumă, dar în dosul glumei se simțea mânia lui oarbă 
şi nesăjioasă "; sau, Dar un lucru, fă ce faci, însă nu mă face 
de ruşinea lumii: caută ca ceilalți să nu simţă nimic!" nu e 
decât o dezvoltare firească a acestei formule. 

